text:
«Türkmenstandartlary» baş döwlet gullugynyň
esasy wezipeleri
- önümleriň (işleriň, hyzmatlaryň) hiline, metrologiýa üpjünçiligine, zähmetiň we ýerasty baýlyklaryň goralyşyna, senagat howpsuzlygyna, standartlaryň we standartlaşdyryş boýunça beýleki kadalaşdyryjy resminamalaryň talaplarynyň berjaý edilişine döwlet gözegçiligini amala aşyrmak;
- standartlaşdyryş, sertifikatlaşdyryş, metrologiýa, zähmeti we ýerasty baýlyklary goramak, senagat howpsuzlygyny üpjün etmek boýunça döwlet maksatnamalaryny işläp taýýarlamak hem-de bu babatda ýeke-täk tehniki syýasaty alyp barmak;
- ölçegleriň birligini üpjün ediş ulgamynyň ösüşini üpjün etmek, bu babatda ylmy-tehniki syýasaty ýöretmek, şeýle hem bu ulgamyň işini halkara (sebitara) we daşary ýurt ulgamlarynyň işi bilen sazlaşdyrmak;
- döwlet standartlaşdyryş we metrologiýa ulgamyny döretmek, önümleri (işleri, hyzmatlary) sertifikatlaşdyryş, sertifikatlaşdyryş edaralaryny we synag barlaghanalaryny attestatlaşdyrmak hem-de akkreditirlemek;
- senagat howpsuzlygy we önümiň hili babatda sarp edijileriň bähbitlerini we hukuklaryny goramak;
- ýerasty baýlyklaryň rejeli peýdalanylyşyna we goralyşyna, ýerasty baýlyklardan peýdalanmagyň bellenen tertibiniň ähli peýdalanyjylar tarapyndan ýerine ýetirilişine, standartlaşdyryş boýunça kanunçylygyň, şeýle hem standartlaryň (düzgünleriň, kadalaryň) berjaý edilişine gözegçilik etmek;
- dag we dag-magdan işleriniň howpsuz alnyp barylmagyna, olaryň ilata, daşky gurşawa, binalara we desgalara zyýanly täsiriniň öňüniň alynmagyna we aradan aýrylmagyna gözegçilik etmek;
- partlaýjy maddalaryň we ionizirleýji şöhleleriň çeşmeleriniň saklanylyşynyň hasaba alnyşyna gözegçilik etmek;
- zähmeti goramagyň döwlet tarapyndan dolandyrylyşynda önümçilik serişdelerine, tilsimatlaryna we zähmeti guramaga bildirilýän, işgärleriň saglygyny we zähmetiň howpsuz şertlerini kepillendirýän talaplary işläp taýýarlamak.
«Türkmenstandartlary» baş döwlet gullugynyň
esasy amala aşyrýan işleri
- standartlaşdyryş, sertifikatlaşdyryş, metrologiýa, ýerasty baýlyklary we zähmeti goramak, senagat howpsuzlygy babatda döwlet gözegçiligini amala aşyrýar;
- eýeçiliginiň görnüşine garamazdan edaralar, kärhanalar, guramalar hem-de hususy telekeçiler üçin hökmany bolan standartlaşdyryş boýunça kadalaşdyryjy resminamalary tassyklaýar we olaryň döwlet tarapyndan hasabyny ýöredýär;
- eýeçiliginiň görnüşine garamazdan edaralaryň, kärhanalaryň, guramalaryň hem-de hususy telekeçileriň maliýeleşdirmeginde standartlaşdyryş boýunça kadalaşdyryjy resminamalaryň işlenip taýýarlanmagyny guraýar;
- standartlaşdyryş, sertifikatlaşdyryş, akkreditirleýiş, metrologiýa, zähmeti we ýerasty baýlyklary goramak, senagat howpsuzlygy babatda öňdebaryjy innowasion tilsimatlary girizýär, bu ugurlar boýunça kadalaşdyryjy-usulyýet resminamalarynyň ýeke-täk maglumat gaznasyny döredýär we reýestrleri ýöredýär;
- sanawlary Türkmenistanyň Ministrler Kabineti tarapyndan tassyklanýan işleriň aýry-aýry görnüşlerini amala aşyrmaga bellenen tertipde ygtyýarnamalar berýär;
- geçirilýän işleriň we hyzmatlaryň nyrhnamalaryny, şol sanda döwlet eýeçiligindäki edaralara, kärhanalara we guramalara sertifikatlaşdyrylýan önümleriň bahalarynyň 0,5 göteriminden ýokary bolmadyk möçberde laýyklyk sertifikatynyň berilmegi üçin tölegleri bellenen tertipde işläp taýýarlaýar hem-de tassyklaýar;
- kadalaşdyryjy hukuk namalaryny işläp taýýarlamaga gatnaşýar;
- öz ygtyýarlyklarynyň çäklerinde halkara guramalarynda we daşary ýurtlaryň degişli döwlet edaralarynda Türkmenistana wekilçilik edýär;
- standartlaşdyryş boýunça ekspert-auditorlyk gulluklaryny döredýär;
- standartlaşdyryş, metrologiýa, sertifikatlaşdyryş boýunça beýleki resmi namalary we olara üýtgetmeleri tassyklaýar, olary halkara standartlaryna laýyk getirmek boýunça işleri geçirýär, halkara we sebitara standartlary hem-de beýleki döwletleriň standartlaryny ulanmagyň kadalaryny belleýär;
- ölçegleriň talap edilýän takyklygyny we birligini üpjün etmek boýunça işleriň guralmagyny we olaryň tertibini kesgitleýän bitewi düzgünleri we kadalary işläp taýýarlaýar we tassyklaýar;
- fiziki ululyklaryň birlikleriniň döwlet etalonlaryny tassyklaýar we olaryň saklanylyşyny, deňeşdirilmegini üpjün edýär hem-de döwlet etalon binýadyny kämilleşdirýär;
- döwlet (milli) etalonlaryny we nusgalyk ölçeg serişdeleriniň halkara etalonlaryna laýyklygyny üpjün edýär;
- fiziki ululyklaryň birliklerini tassyklamak boýunça teklipleri Türkmenistanyň Ministrler Kabinetiniň garamagyna hödürleýär;
- sertifikatlaşdyryşyň esasy düzgünlerini we kadalaryny, onuň esaslaryny we gurluşyny işläp taýýarlaýar we tassyklaýar;
- sertifikatlaşdyryş edaralaryny we synag barlaghanalaryny (merkezlerini) akkreditirlemegiň talaplaryny belleýär; sertifikatlaşdyryş edaralaryny, synag barlaghanalaryny (merkezlerini) attestatlaşdyrmagyň we akkreditirlemegiň tertibini, önümçilik desgalaryny attestatlaşdyrmagyň we önümleri (işleri, hyzmatlary) sertifikatlaşdyrmagyň usulyýetini hem-de beýleki kadalaryny kesgitleýär;
- akkreditirlenen sertifikatlaşdyryş edaralarynyň, synag barlaghanalarynyň (merkezleriniň) işine, sertifikatlaşdyrylan önümlerine (işlere, hyzmatlara), önümçiligiň hil ulgamyna barlag gözegçiligini amala aşyrýar;
- sertifikatlaşdyrylyşyň laýyklyk belgileriniň döwlet reýestrini ýöredýär;
- önümleriň (işleriň, hyzmatlaryň) hili hakynda daşary ýurt sertifikatlaryny, laýyklyk belgilerini we synaglaryň netijelerini ykrar etmegiň kadalaryny belleýär;
- ylmy taýdan esaslandyrylan standartlaryň, düzgünleriň we tehniki kadalaryň esasynda zähmetiň sagdyn we howpsuz şertleriniň üpjün edilmegi üçin zerur talaplary belleýär;
- aýratyn gözegçilige we barlaga degişli bolan ýokary töwekgelçilikli we howply işleriň sanawyny kesgitleýär we tassyklaýar;
- gaz gözegçiligine degişli desgalary, basyş astynda işleýän bug we suw gyzdyryjy gazanlary, gaplary, bug we gyzgyn suw üçin turba geçirijileri, ýük galdyryjy desgalary hasaba alýar, gazanlaryň hem-de ýük galdyryjy desgalaryň öz wagtynda barlanmagyna gözegçilik edýär;
- gazylyp alynýan peýdaly baýlyklary çykarmaga we ulanmaga, känleri özleşdirmäge toplumlaýyn gözegçilik edýär;
- gazylyp alynýan peýdaly baýlyklary özleşdirmek üçin (umumy ýaýranlardan başga) dag-magdan we magdan işleriniň delilnamasyny berýär we ony hasaba alýar;
- gazylyp alynýan peýdaly baýlyklary çykarmagy, olary çykarýan we gaýtadan işleýän kärhanalary gurmagyň we olaryň durkuny täzelemegiň taslamalaryny we taslama tabşyryklaryny, şol kärhanalaryň hem-de nebit, gaz we gidromineral guýularyň işiniň ýatyrylmagyny we işiniň togtadylmagyny (konserwasiýa) ylalaşýar.


c: text/html

text:
Statistiki ýygyndy Türkmenistanyň sosial-ykdysady ýagdaýyny häsiýetlendirýän esasy görkezijileri öz içine alýar. Maglumatlar esasan tutuş ýurt boýunça, aýry-aýry bölümlerde sebitler hem-de esasy ministrlikler we pudaklaýyn dolandyryş edaralary boýunça getirilýär
Her aýda
Türkmenistanyň daşary söwdasynda esasy hyzmatdaş bolan ýurtlar; harytlaryň esasy görnüşleri boýunça eksport we import; DYI HN-synyň harytlyk düzümi boýunça eksport we import
Her aýda
Türkmenistanda ilatyň sarp edýän harytlary bazarynyň ösüşiniň esasy görkezijileri (bölek satuw haryt dolanyşygynyň, iýmit taýýarlaýan kärhanalarynyň haryt dolanyşygynyň we ilatyň sarp edýan harytlarynyň gorlarynyň möçberleri) görkezilýär
Her aýda
Statistiki ýygyndyda Türkmenistanyň ministrlikleri we pudaklaýyn dolandyryş edaralary bilen baglaşylan şertnamalar boýunça daşary ýurt firmalarynyň gatnaşmagynda desgalaryň gurluşygynyň barşy hakyndaky maglumatlar beýan edilýär. Görkezijiler gurluşygy amala aşyrýan ministrlikler we pudaklaýyn dolandyryş edaralary, ýurtlar, firmalar boýunça, halk hojalygynyň pudaklary boýunça berilýär
Çärýeklik
Statistiki ýygyndyda Türkmenistanyň ministrlikleriniň we pudaklaýyn dolandyryş edaralarynyň potratçylyk şertnamalary boýunça potratçylyk işleriniň ýerine ýetirilişi hakyndaky, kuwwatlyklaryň, önümçilik we sosial-medeni maksatly binalaryň işe girizilişi hakyndaky maglumatlar beýan edilýär. Gurluşyk-gurnaw işleri, jaýlaryň we desgalaryň düýpli we gündelik abatlanymagy boýunça gymmat görkezijileri, işgärleriň sany we iş haky baradaky görkezijiler, kärhanalaryň işiniň maliýe görkezijileri getirilýär, şäherlerde, şäherçelerde raýatlaryň serişdeleriniň we banklaryň karzlarynyň hasabyna ýaşaýyş jaýlarynyň gurluşygy hakyndaky maglumatlar beýan edilýär
Çärýeklik
“Türkmenistanda nyrhlaryň we tarifleriň ösüşi” atly ýygyndy aýma-aý goýberilýär. Onda Türkmenistanyň sebitleri boýunça azyklyk we azyk däl harytlaryň hem-de ilata edilen hyzmatlaryň esasy toparlary boýunça sarp ediş nyrhlarynyň we tarifleriniň indeksleri görkezilýär
Aýlyk
“Aşgabat şäheri we Türkmenistan boýunça bölek satuw söwdasynda ilatyň sarp edýän harytlarynyň ortaça bazar nyrhlary” atly ýygyndy çärýekleýin goýberilýär.Ol azyk harytlarnyyň, azyk däl harytlaryň nyrhlaryny we hyzmatlaryň käbir görnüşleriniň tariflerini öz içine alýar
“Bölek satuw söwdasynda awtoulag serişdeleriniň ortaça bazar nyrhlary” atly ýygyndy çärýekleýin göýberilýär.Ol awtoulaglaryň goýberilen ýyllaryna we kysymlaryna görä nyrhlaryny öz içine alýar
Çärýeklik

robotstxt: allowed

filter: keep


text:
Gazagystanda bikanun nebit söwdasynda aýyplanan onlarça adamyň sud işiniň dowam edýän wagtynda berk howpsuzlyk şertleri berjaý edilýär. Sud edilýänleriň käbirine dini ekstremizm bilen hem bagly günä ýöňkelýär.
Polisiýa ýapyk gapylaryň aňrysynda geçirilýän sud diňlenişiginiň 20-nji noýabrda başlanmagynyň öňüsyrasynda Aktobe regional sudunyň binasynyň daşyny gabady. Sud edilýänleriň anyk sany köpçülige mälim edilmedi.
Derňewçiler sud edilýänleriň birnäçesiniň yslamyň Salafi akymyna uýýanlardygyny aýdýarlar. Gazagystan salafileri ekstremist hasap edýär.
Prezident Nursoltan Nazarbaýewiň hökümeti 2016-njy ýylyň oktýabr aýynda salafizmi gadagan etmek boýunça çärelere başlady, emma gadagançylyk girizmedi. Sud edilýänler 2016-njy ýylyň dekabr aýynda uly göwrümli howpsuzlyk operasiýalaryň netijesinde tussag edilipdi. Bu tutha-tutluk Aktobeniň sudunyň iýun aýynda türmedäki ok atyşyga gatnaşykda aýyplanan 29 adamy uzak möhletli türme tussaglygyna höküm etmeginden birnäçe gün yzysüre amala aşyrylypdy.
Hökümet hüjümçileri yslamçy söweşijiler diýip atlandyrypdy. 2016-njy ýylyň iýun aýynda ýüze çykan zorlukda hüjümçidigi aýdylýan 18 adam, bäş raýat we Gazagystanyň howpsuzlyk güýçleriniň üç agzasy öldürilipdi.


text:
24 Kasım 2015 Salı
Ýurduň Bugdaý Ekilen Meýdanlarynda Ideg Etmek Işleri Alnyp Barylýar
Ýurduň bugdaý ekilen meýdanlarynda bugdaýlaryň gowy hilli ösüp boý almagyna gönükdirilen toplumlaýyn ideg etmek işleri ýaýbaňlandyryldy. Häzirki wagtda ekinleri mineral dökünleri bilen iýmitlendirmek işleri alnyp barylýar. Eýýäm gök öwsüp oturan bugdaý ekilen meýdanlara ösüş suwy öz wagtynda berildi. Ekinleriň beýleki meýdanlarynda, ýagny ýaňy gögerip ugran bugdaýlary suwarmak işleri alnyp barylýar.
Hapa-haşal otlara we zyýan beriji mör-möjeklere garşy göreşmek işleri amala aşyrylýar. Bu işlerde “Türkmenobahyzmat” Döwlet birleşiginiň tehnikalary – pürküji we beýleki kömekçi abzallar tirkelen sürüm traktorlarynyň bir ýarym müňe golaýy netijeli ulanylýar.
Ýurduň güýzlük bugdaý ekilen meýdanlaryna ideg etmek işleri ekiş tamamlanan badyna, ýagny geçen aýyň ahyrynda badalga berildi. Şu ýyl Türkmenistan boýunça 760 müň gektar meýdana bugdaý ekildi. Şol sanda Ahal welaýatynda 209 müň gektara, Lebap welaýatynda 157 müň gektara, Mary welaýatynda 180 müň gektara, Daşoguz welaýatynda 157 müň gektara we Balkan welaýatynda 57 müň gektar meýdana bugdaý ekildi.
Geçen ekiş möwsüminde ýurduň welaýatlarynda umumylykda 200 müň tonna saýlama bugdaý tohumy ekildi. Toplanan baý tejribä we bugdaý ýetişdirmegiň däp-dessurlaryna daýanmak bilen, türkmen ekerançylary bugdaýyň diňe iň gowularyna, barlanyp, synagdan geçenlerine, ýokary hasyl berýänlerine, kesellere garşy durýanlaryna we ýerli howa-toprak şertlerine uýgunlaşan görnüşlerine esasy ünsi berdiler.
Şunuň esasynda hem bugdaýyň görnüşleriniň 15-si geljekki hasylyň esasyny düzdi. Olardan bugdaýyň “Sähraýy”, “Juwan”, “Bitarap”, “Ýolöten-1”, “Gyzylşaglawuk-25”, “Мiras”, “Türkmenbaşy”, “Batko”, “Wassa”, “Irişka”, şeýle hem bugdaýyň gaty görnüşleri bolan – “Türkmenbaşy-1”, “Akbaş”, “Krupnika” ýaly görnüşlerini görkezmek bolar.
Türkmen gallaçylary 2015-nji ýylda bugdaý ekilen meýdandan 1 million 600 müň tonna bugdaý hasylyny almagy maksat edinýärler. Şol sanda Ahal welaýatynda – 450 müň tonna, Daşoguz welaýatynda 300 müň tonna, Lebap welaýatynda 350 müň tonna, Mary welaýatynda 380 müň tonna, balkan welaýatynda 120 müň tonna bugdaý almak göz öňünde tutulýar.
Kaydol: Kayıt Yorumları (Atom)


text:
Ysraýylyň premýer-ministri Benýamin Netanýahu Orsýetiň prezidenti Wladimir Putine Eýranyň Siriýadaky barha güýjeýän gatnaşygynyň “Ysraýyla, Ýakyn Gündogara we tutuş dünýä wehim salýandygyny” aýtdy.
“Jenap prezident, biz Yslam döwletini ýeňmek üçin bilelikde tagalla edýäris. Bu örän wajyp. Ýöne erbet tarapy, ýeňlen Yslam döwleti toparynyň sumat bolan ýerlerine Eýran sokulýar” diýip, Netanýahu 23-nji awgustda Gara deňziň kurort şäheri Soçide Putin bilen geçiren duşuşygynda aýtdy.
“Eýranyň her gün Ysraýyla ‘ýumrup ýok etmek’ haýbatyny atýandygyny biz ýekeje minut hem ýatdan çykaryp bilmeris” diýip, premýer-ministr sözüniň üstüni ýetirdi: “ [Eýran] terror guramalaryny ýaraglandyrýar, ol terrora hemaýat edip, oňa badalga berýär”.
Netanýahu: “Eýranyň Yragy, Ýemeni dolandyrmak ugrunda alyp barýan işleri “ugruna” barýar, şeýle-de ol belli bir derejede Liwany iş ýüzünde bireýýäm dolandyrýar” diýip, sözüni dowam etdi.
Ysraýylly resmiler Moskwa bilen Waşingtonyň arasyndaky dartgynlyga garamazdan, Siriýada Tähranyň güýçlenmejekdigine güwä geçjek geleşiklere gelmekde, Orsýet bilen Birleşen Ştatlaryň hyzmatdaşlyk etmelidigini Netanýahu Putine aýdyp biler diýýärler.
Orsýet bilen Eýran Siriýadaky alty ýyla çeken raýat urşunda ýaragly gozgalaňçylara garşy ýurduň prezidenti Başar al-Assady goldaýar.
Ýewreý döwletiniň araçäklerinde Eýranyň harby taýdan güýçlenjek bolýandygy barada Netanýahunyň eden yzygiderli çykyşlaryna Ysraýylyň hemmeler tarapyndan ykrar edilen duşmany Eýran jogap bermän gelýär.
Ýakynda Ysraýylyň mediasy Eýranyň Siriýada we Liwanda gurmaga ýardam berýändigi aýdylýan ýarag zawodlarynyň kosmosdan düşürilen suratlaryny ýaýratdy.
Putin bilen geçirilen duşuşygyň öňüsyrasynda Netanýahu 2015-nji ýylda Tähran bilen dünýäniň güýçli döwletleriniň arasynda geçirilen ýadro gepleşiklerinden soňra “Eýranyň agressiýasynyň gowşamandygyny” aýtdy. Gürrüňi edilýän gepleşikler Eýran yslam respublikasyna garşy girizilen sanksiýalaryň gowşadylmagynda özüniň ýadro programmasyny togtadypdy.
Soçidäki duşuşyk iki ýurduň liderleriniň arasynda 2015-nji ýylyň sentýabr aýyndan bäri geçirilen altynjy duşuşykdyr. Ysraýylyň Mossad aňtaw agentliginiň başlygy Ýossi Kohen bilen Netanýahunyň täze bellän milli howpsuzlyk ýolbaşçysy Meýr Ben-Şabbatyň hem Soçide Putin bilen geçirilýän duşuşyga gatnaşmaklaryna garaşylýardy.
Ysraýylly resmiler Orsýet bilen Birleşen Ştatlaryň golaýda günorta-günbatar Siriýada ok atyşygy bes etmegi yglan etmeklerine Netanýahunyň garşy çykýandygyny, sebäbi premýer-ministriň bu çäräniň Eýranyň we onuň ýarany “Hizbulla” jeňçileriniň Siriýada işjeň ornaşmaklaryna mümkinçilik döretjekdigine ynanýandygyny aýdýarlar.
Orsýet bilen Birleşen Ştatlary ok atyşygy bes etdirmek bilen özleriniň Ysraýylyň bähbitlerini gorandyklaryny aýdýarlar.
Ysraýylyň öz aralaryndan başga meselelere gümra Moskwa bilen Waşingtonyň ok atyşygy bes etmek boýunça kiçi göwrümli ylalaşyk bilen çäklenip, orslar hem-de amerikanlar Siriýada raýat urşunyň soňlandyrylmagy bilen onuň uruşdan soň nähili şekillendiriljekdigi dogrusynda, giň gerimli çäreleri kesgitlemezler diýip aladalanýandygyny, ysraýylly resmiler aýdýarlar.
Giň gerimli ylalaşyklaryň ýoklugynda, Eýranyň “Yslam Rewolýusiýasynyň goragçylary” korpusynyň Siriýa getiren “Hizbulla” we şaýy jeňçilerine, umuman Eýrana Siriýadaky öz güýç gatnaşyklaryny ornaşdyrmak aňsatlaşar diýip, resmiler aýdýarlar.
Graždan urşunyň tamamlanmagy bilen Siriýada siriýalylardan başgalaryň ýurdy terk etmelidigine, muňa bolsa Orsýet bilen Birleşen Ştatlaryň güwä geçmelidigine ynanýandygyny resmiler aýdýarlar.
Putin bilen Netanýahunyň arasynda geçirilen ozalky duşuşyklarda bolşy ýaly, Orsýet bilen Eýranyň Siriýa berýän ýaraglarynyň “Hizbullaha” gidýändiginden, Ysraýylyň aladalanýandygyny premýer-ministriň beýan etmegine garaşylýardy.
Birnäçe ýyllap Ysraýyl şuňa meňzeş pikirleri öňe sürüp gelýär, ýöne Orsýet olary yzygiderli ret edýär.
Eýran baradaky aladalardan başga, Netanýahu Putin bilen Siriýada harby çäreler boýunça hyzmatdaşlygy hem ara alyp maslahatlaşmalydy.
Orsýet bilen Ysraýyl Siriýada garaşylmadyk ýagdaýdaky çaknyşyklaryň öňüni almak üçin “gyzgyn liniýa” döredipdi.
Ysraýyl özüniň Siriýadaky konflikte çekilmeginiň öňüni aljak bolup gelýär, ýöne şol bir wagtyň özünde-de ol “Hizbullaha” güýçli ýaraglaryň üpjünçiligini togtatmak üçin, howa zarbalaryny geçirendigini hem boýun alýar.


text:
Birleşen Ştatlaryň döwlet sekretary Reks Tillerson Ýewropa ýurtlaryna edýän bir hepdä golaý saparynyň dowamynda, ilkibaşdan 22-nji ýanwarda Londonda Britaniýanyň ýokary derejeli resmileri bilen duşuşar. Ol soňra Pariže, Warşawa barar, şeýle hem Şweýsariýanyň Dawos şäherinde geçiriljek Bütindünýä ykdysady foruma gatnaşar.
Bir resminiň bildirmegine görä, Tillersonyň Amerikanyň ýaranlary bilen geçirjek duşuşyklarynda, esasy tema Eýran bolar.
Tillersonyň sapary Eýranyň ýadro programmasyny çäklendirmegiň deregine halkara sanksiýalaryny ýatyrmak boýunça, Tähran bilen gelnen ylalaşygyň geljegi hakda ýapyk gapylaryň aňyrsynda çekeleşikli gepleşikleriň barýan mahalyna gabat gelýär.
Döwlet departamentiniň bir resmisi 19-njy ýanwarda žurnalistlere şeýle diýdi: “Bilşiňiz ýaly, biz [ylalaşykdaky] boşluklary doldurmak we indiki çärelerde Eýranyň regiondaky zyýanly täsirini çäklendirmek üçin edýän tagallalarymyzda, aýratyn-da, Britaniýa we Fransiýa bilen sazlaşykly işleşmäge, dogrudan, aşa ähmiýet berýäris. Şol sebäpden men gepleşiklerde ýokary orunda durjak şol bolar diýip pikir edýärin”.
"Betbagtçylykly kemçilikler"
Üstümizdäki aýyň başlarynda Birleşen Ştatlaryň prezidenti Donald Tramp özünden öňki prezident Barak Obamanyň ýolbaşçylygynda 2015-nji ýylda gol çekilen ylalaşykdaky “betbagtçylykly kemçilikleri” düzetmek üçin ýewropaly ýaranlar we Kongress bilen işleşmek isleýändigini aýtdy.
Tramp ylalaşyk dört aýyň içinde berkidilmedik halatynda, Waşingtonyň ondan çekiljekdigini aýdyp duýduryş berdi.
Tähran ylalaşyga, haýsy formada hem bolsa, üýtgetmäniň girizilmegini ret edýär. Geleşige gol çekişen beýleki ýurtlar, Britaniýa, Fransiýa, Germaniýa, Hytaý we Orsýet bolsa ylalaşygy biragyzdan goldaýarlar.
Eýran özüniň ýadro programmasynyň parahatçylykly maksatlar üçindigini aýtsa-da, Birleşen Ştatlar bilen beýleki döwletler ony ýadro ýaraglaryny öndürmäge synanyşmakda aýyplaýarlar.
Döwlet departamenti Tillerson Londonda Amerikanyň geçen hepde açylan täze ilçihanasyna baryp görer diýdi.
Aslynda ilçihananyň açylyş dabarasyna Tramp gatnaşar diýip çak edilipdi. Ýöne prezident beýleki deliller bilen birlikde bu diplomatik missiýa sarp edilen bir milliard dollarlyk çykdaja salgylanyp, bu pikiri ret etdi.
Tillerson şeýle hem Eýran, Siriýa, Liwiýa, Demirgazyk Koreýa we Ukraina barada hyzmatdaşlyk boýunça Britaniýanyň premýer-ministri Tereza Maý, milli howpsuzlyk geňeşçisi Mark Sedwil we ýurduň daşary işler minisitri Boris Jonson bilen pikir alşar.
"Durnuksyzlaşdyryjy täsir"
Tillerson 23-nji ýanwarda Fransiýanyň daşary işler ministri Jean-Ywes Le Drian bilen gepleşik geçirmek üçin, Londondan Pariže barar.
Le Drian bir interwiýuda Eýranyň ballistik raketa programmasy we 2015-nji ýylda gelnen ýadro ylalaşygy hakda gürleşmek üçin, özüniň 5-nji martda Tährana sapar etjekdigini bildirdi.
Ol “Le Figaro” gazetine beren interwiýusynda Fransiýanyň “Eýranyň Orta Gündogardaky durnuksyzlaşdyryjy harby täsirleri, onuň Liwandaky Hizbulla we Ýemende Huti [pitneçilerine] berýän maliýe goldawyny gozgamak isleýändigini” aýtdy.
ABŞ-yň döwlet sekretary Parižde bolanyndan soňra Tramp bilen birlikde onuň prezidentlik döwründe geçýän ilkinji ýyllyk ykdysady foruma gatnaşar.
Tillerson 26-njy ýanwarda hem Polşa baryp, howpsuzlyk we ykdysady meseleler boýunça, ýurduň ýokary derejeli resmileri bilen gepleşik geçirer.
Amerikan resmileriniň aýtmagyna görä, Tillerson Amerikanyň Polşadaky ýaragly güýçleri hakda gürleşer. Bu güýçler Polşada Orsýet 2014-njj ýylda Ukrainanyň Krym ýarym adasyny basyp alanyndan soňra ýerleşdirilipdi.


text:
Harytlar, işler we hyzmatlar bilen üpjün edijileri saýlap almak boýunça bäsleşik geçirmek hakynda bildiriş (28.07.2017)
1 LOT № 38.
Saglygy goraýyş awtoulaglary kärhanasynyň awtoulaglary üçin motor ýagyny satyn almak.
Satyn alyjy: Türkmenistanyň Saglygy goraýyş we derman senagat ministrligi.
2 LOT № 46.
Saglygy goraýyş Anyklaýyş merkeziniň ýyladyş ulgamy üçin gaztehnikaly bug gazanyny satyn almak.
Satyn alyjy: Türkmenistanyň Saglygy goraýyş we derman senagaty ministrligi.
3 LOT № 57.
Hojalyk we elektrik esbaplary, awtoulaglaryň ätiýaçlyk şaýlary satyn almak.
Satyn alyjy: Türkmenistanyň Içeri Işler ministrligi.
4 LOT № 60.
Kir ýuwyjy tozy we ýarym ýüň ýorgany satyn almak.
Satyn alyjy: Türkmenistanyň Goranmak ministrligi.
5 LOT № 61.
Suwuk görnüşli gap-gaç ýuwyjy serişdeleri satyn almak.
Satyn alyjy: Türkmenistanyň Goranmak ministrligi.
6 LOT № 66.
Gulluk atlara gerek bolan arpa we ýorunja bedesini satyn almak.
Satyn alyjy: Türkmenistanyň Döwlet serhet gullugy.
7 LOT № 67.
Gap-çanaklaryň, tehnologiki we sowadyjy enjamlaryň görnüşlerini satyn almak.
Satyn alyjy: Türkmenistanyň Döwlet serhet gullugy.
8 LOT № 68.
Kartrijleri we kartrijler üçin barabanlary satyn almak.
Satyn alyjy: Türkmenistanyň Prezidentiniň Diwanynyň Iş Dolandyryş Müdirliginiň Hojalyk müdirligi.
9 LOT № 71.
Gurluşyk harytlaryny satyn almak.
Satyn alyjy: Türkmenistanyň Goranmak ministrligi.
10 LOT № 72.
Gurluşyk harytlaryny satyn almak.
Satyn alyjy: Türkmenistanyň Goranmak ministrligi.
11 LOT № 76.
Mebelleri we enjamlary satyn almak.
Satyn alyjy: Türkmenistanyň Bilim ministrligi.
Bäsleşik 2017-nji ýylyň 28-nji iýulynda geçirilýär.
Bäsleşige gatnaşmak üçin gerek resminamalar, harytlary (işleri, hyzmatlary) üpjün etmek boýunça şertler, möçberler we beýleki materiallar barada maglumaty şu salgyda ýerleşýän bäsleşik toparyndan ýüztutmaňyzyň esasynda alyp bilersiňiz:
Aşgabat ş., Arçabil şaýolynyň 156-njy jaýy.
Türkmenistanyň Maliýe ministrligi 43A otag tel. 39-43-10; 39-43-12


text:
Azerbaýjanyň Energetika ministri Natik Aliýew Stambulda aradan çykdy
69 ýaşly NAtik Aliýew düýn ýarawsyzlygy sebäpli hassahana alynyp gidilipdi
Sowet döwründe Azerbaýjanyň energetika pudagynda ýolbaşçy wezipelerde işlän Aliýew, Azerbaýjanyň energetika guramasy SOKAR-yň başlygy bolup işläpdi.
Aliýew 1993-2005-nji ýyllaryň aralygynda SOKAR-nyň dolandyryjylar geňşiniň başlygynyň wezipesini hem ýerine ýetiripdi.
2005-nji ýylda Energetika we senagat ministrligine bellenen Natik Aliýew 2013-nji ýylda Energetika ministrligine bellenipdi.
Energetika pudagynda uly göwrümli şertnamalar üçin daşary ýurt firmalary bilen geçirilen gepleşiklerde ýurduna wekilçilik eden Aliýew, global nebit önümçiliginiň aşakladylmagy boýunça Nebit eksport edýän ýurtlaryň guramasy OPEK-iň agzalarynyň maslahatlaryna hem gatnaşypdy.
Natik Aliýew kim?
1947-njiş ýylyň 23-nji noýabrynda Bakuwda dünýä inen Aliýew 1970-nji ýylda Azerbaýjanyň Döwlet nebit akademiýasyny tamamlaýar. 1984-nji ýyla çenli Azerbaýjanyň Kommunistik partiýasynda ýokary wezipelerde işleýär. 1993-2005-nji ýyllaryň aralygynda 12 ýyl SOKAR-yň dolandyryjylar geňeşiniň başlygy bolup işleýär.


text:
Türkmenistanyň prezidenti Miloş Zemany Çehiýanyň prezidenti wezipesine gaýtadan saýlanmagy bilen gutlady.
Türkmenistanyň metbugatyna görä, Gurbanguly Berdimuhamedow Zemana “ýakymly gutlaglaryny we iň gowy arzuwlaryny” ýollap, oňa berk jan saglygyny, bagty, şeýle-de iň ýokary döwlet wezipesinde “dostlukly ýurduň mundan beýläk öňegidişliginiň we gülläp ösmeginiň hatyrasyna” üstünlikleri arzuw edipdir.
73 ýaşly Zeman saýlawlaryň ikinji tapgyrynda sesleriň 51%-ni toplap, 27-nji ýanwarda ikinji prezidentlik möhletine saýlandy. Onuň esasy bäsdeşi Irži Dragoş sähel yzda galyp, sesleriň 48%-ne eýe boldy. Ses berijileriň gatnaşyk derejesi 66% boldy.
Bäş ýyllyk birinji prezidentlik möhletiniň dowamynda Zeman ençeme gezek Orsýete sapar etdi we Orsýetiň Krymy öz düzümine goşmagy sebäpli Moskwa garşy girizilen sanksiýalary ýatyrmagyň tarapynda çykyş etdi. Dragoş ýewropaçy syýasatçy hasaplanýar.
Türkmenistan Çehiýa Respublikasy bilen 1993-nji ýyldan bäri diplomatik gatnaşygyny saklaýar.


text:
Biziň 50 ýyldan gowrak möhletde edinen tejribämiz, Siziň Mothercare dükanlaryndan söwda etmegiňiz üçin sebäpleriň köplügini görkezdi. Biz size diňe ene-ata bolanyňyzdan soňra gerekli bolan zatlary satmak bilen çäklenmeýäris. Biziň hünärmenlerimiz size özüňize laýyk we gerek bolan hem-de uzak wagt hyzmat etjek harytlary ýagny, içki egin eşiklerden başlap, awtoulagda goýulýan çaga oturgyjyna çenli saýlamaga kömek bererler.
Diňe bizde bar bolan harytlaryň içinde, Mothercare size çaga ýatagyny, çaga daşalýan arabajygyny, zyýansyzlandyrylan oýunjaklary, enaýy eşijekleri we başga-da örän köp ajaýyp harytlary hödürleýär - mundan daşary geljekgi eneler üçin hem harytlar köp.


text:
Türkmenistanyň Döwlet medeniýet merkeziniň Döwlet muzeýinde türkmen bedewiniň baýramy mynasybetli „Şöhratly bedew – eziz Watanymyzyň ganaty“ atly baýramçylyk sergisi gurnaldy.
2018-nji ýylyň 23-nji aprelinde Türkmenistanyň Döwlet medeniýet merkeziniň Döwlet muzeýinde gurnalan „Şöhratly bedew – eziz Watanymyzyň ganaty“ atly serginiň dabaraly açylyşy boldy. Dabara ýurdumyzyň tanymal atşynaslary, döredijilik adamlary, ýurdumyzyň ýokary okuw mekdepleriniň mugallymlary we talyplary gatnaşdylar.
Dabarany Türkmenistanyň Döwlet medeniýet merkeziniň Döwlet muzeýiniň bölüm müdiri E.Amanberdiýewa açdy.
Hormatly Prezidentimiz Gurbanguly Berdimuhamedow atçylyga uly üns berýär, atçylygy ösdürip döwlet syýasatynyň möhüm meselesi derejesine çenli ýokary göterip, onuň permanyna laýyklykda her ýyl aprel aýynyň soňky ýekşenbesinde Türkmen bedewiniň baýramy dabaraly ýagdaýda bellenilip geçilýär. Garaşsyzlyk ýyllarynda türkmeniň at çapdyrmak däbi täze öwüşginler bilen dowam etdirilýär. Garaşsyz hemişelik Bitarap Döwletimizde at çapyşyklaryň möwsümleýin çäreleri , atly sport ýaryşlary, atly ýörüşler köp sanly muşdaklaryň gatnaşmaklarynda dabaraly ýagdaýlarda geçirilýär. Türkmen halkynyň atşynaslyk sungaty sagdyn, ruhubelent nesilleri kemala getirmekde ygtybarly çeşmedir. Türkmenistanyň Döwlet medeniýet merkeziniň Döwlet muzeýinde gurnalan „Şöhratly bedew – eziz Watanymyzyň ganaty“ atly serginiň dabaraly açylşynda türkmen bedewleri barada seýisler, çapyksuwarlar we döredijilik adamlary örän gyzykly maglumatlar bilen çykyş etdiler. Bu duşuşykda „Diýar“ žurnalynyň bölüm redaktory, Türkmenistanyň at gazanan žurnalisti Döwletmyrat Nuryýew, Türkmenistanyň Prezidentiniň atçylyk sport toplumyndan Hudaýberdi Goçmyradow, Oguzhan adyndaky Türkmen film birleşiginiň başlygy Ýazmyrat Şadurdyýew, Türkmen döwlet medeniýet institutynyň talyby Toýly Çaryýew çapyksuwar, Türkmenistanyň Milli sport we syýahatçylyk institutynyň talyby Baba Babaýew çapyksuwar, „Garagum“ žurnalynyň bölüm redaktory Döwletgeldi Annamyradow, „Ekologiýa medeniýeti we daşky gurşawy goramak“ žurnalynyň bölüm redaktory Jumaberdi Artykow, Daşary işler ministrliginiň Halkara gatnaşyklary institutynyň halkara žurnalistika fakultetiniň mugallymy Aýnabat Osmanowa, Türkmenistanyň Milli sport we syýahatçylyk institutynyň atçylyk sporty, ýeňil atletika, gimnastika we suwda ýüzmek kafedrasynyň mugallymlary Merdan Kasymow we Rejepgeldi Hojanepesow çykyş etdiler.
Türkmenistanyň Milli sport we syýahatçylyk institutynyň talyplary we Türkmenistanyň Döwlet medeniýet merkeziniň Türkmenistanyň ilkinji Prezidenti muzeýiniň işgärleri myhman hökmünde çagyryldylar.


text:
Iinstitutyň gurluşy:
«Sport» we “Syýahatçylyk«fakultetleri;
8 sany kafedralar:
1. «Dünýä tejribesini öwreniş»,
2. «Sportuň medisina we biologiki taýdan üpjünçiligi»,
3. «Sportuň nazaryýeti we biomehanika»,
4. «Atçylyk sporty, gimnastika, ýeňil atletika we suwda ýüzmek»,
5. «Türkmen milli we sport oýunlary»,
6. «Göreş we başa-baş tutluşyk»,
7. «Syýahatçylyk täjirçiligini guramak we dolandyrmak»,
8. «Myhmanhana we syýahatçylyk hyzmatlarynyň ýörite menejmenti».
Türkmenistanyň Milli sport we syýahatçylyk institutyna «Bedenterbiýäniň, sport täliminiň, sagaldyş we uýgunlaşmak işleriniň nazaryýeti we usulyýeti» 13.00.04 hünäri boýunça aspirantura açyldy; kandidatlyk dissertasiýanyň temalary tassyklanyldy: olaryň biri ýokary synp mekdep okuwçylarynyň sagdyn keşbiniň kemala gelmegine bagyşlanan, ikinjisi — milli göreşde ýokary derejeli türgenleriň taýýarlygy barada. Şeýle-de ylmy-barlamhanasynyň meseleleri bilen baglanyşykly ylmy merkezi açmaklyk meýilleşdirilýär. Sport fakultetindäki ylmy-barlag işleri adamyň bedenterbiýe-sagaldyş we sport hereketleriniň esasy pedagogiki, mediki-biologiki kanunalaýyklygyny öwrenmek bilen baglanyşykly. Syýahatçylyk fakultetiniň syýahatçylyk pudagynyň ykdysady netijeliligini ýokarlandyrmagyň ylmy esaslary barlanylýar.
Ylmy-barlaglaryň netijeleri barada ylmy maslahatlarda çykyşlar guralýar, şol çykyşlar bolsa makalalar ýygyndylarynda we ylmy žurnallarda neşir edilýär.
Salgysy:
744001, Türkmenistan, Aşgabat ş., Türkmenistanyň Gahrymany Atamyrat Nyýazow şaýoly, 243.
Tel.: 36 25 40, faks: 36 24 56.
Filed under: Bütin Temalar, Ylmy Guramalar |


text:
- Döwlet maliýesini guramak we dolandyrmak
- Döwletiň maliýe, býujet, salgyt syýasatyny, maliýe bazarlaryny, ätiýaçlandyryş we auditorçylyk işini ösdürmek babatyndaky syýasaty işläp taýýarlamak we durmuşa geçirmek
- Türkmenistanyň býujet ulgamyny kämilleşdirmek
- Döwletiň, ýurduň ministrlikleriniň we pudak edaralarynyň maliýe ýagdaýyna seljerme geçirmek
- Türkmenistanyň Döwlet býujetiniň taslamasyny işläp taýýarlamak we onuň ýerine ýetirilmegini üpjün etmek
- Döwletiň içerki bergisini dolandyrmak, oňa öz wagtynda hyzmat etmek we gözegçilik etmek
- Döwlet maliýe gözegçiligini amala aşyrmak
- Buhgalterçilik hasaba alnyşynyň we maliýe hasabatlylygynyň usulýetini üpjün etmek


text:
18 Kasım 2016 Cuma
Dekabr Aýynda Türkmenhowaýllary Aşgabat-Tähran, Aşgabat-Kazan we Aşgabat-Milan Aralygyna Uçar Gatnawyny Açmagy Göz Öňünde Tutýar
Garaşsyz Türkmanistanyň Raýat awiasiýasy infrastrukturasyny we halkara gatnawlarynyň çägini giňeldýär. „Türkmenistan“ awiakärhanasynda bar bolan ýokary derejeli uçarlar we kärine ussat tehniki işgärleriň zähmeti ýolagçydyr ýok gatnatmagyň möçberini hem-de hilini ýokarlandyrmaga mümkinçilik berýär.
Bu ýokary derejede ýakyn ýyllarda-da dowam eder. Munuň özi diňe bir uçarlaryň täze görnüşleriniň ulanylmagy bilen däl-de, eýsem „ýerde“ bolan özgertmeler bilen-de baglanşyklydyr, olar uçar syýahatçylaryna hyzmaty has gowulandyrmaga we ýük daşalşynyň möçberini artdyrmaga ýardam eder.Ýolagçylara hyzmatlaryň ähli görnüşini teklip edýän döwrebap aeroportlaryň we uçarlaryň ähli görnüşlerine niýetlenen uçuş-gonuş zolaklarynyň gurulmagy—Türkmenistanyň Prezidenti Gurbanguly Berdimuhamedowyň howa ulaglarynyň kuwwatly infrastrukturasyny döretmek, ony iň döwrebap enjamlardyr tehnikalar bilen üpjün etmek boýunça umumy strategiýasynyň bir bölegidir.
Türkmenistanyň Prezidenti Gurbanguly Berdimuhamedowyň başlangyjy bilen Aşgabatda sagatda1600, ýylda 14 million ýolagça hyzmat etmäge niýetlenen Merkezi Aziada iň uly aerodrom toplumy guruldy we şu ýyl ulanylmaga berildi. Türknbaşy şäherinde döwrebap Halkara aeroporty we Mary şäherinde uçuş-gonuş zolagy hereket edýär. Türkmenabat şäherinde gurulýan täze aeroport toplumy indiki ýylyň awgustynda işe giriziler. Daşoguz şäheriniň aerodromunda „Boing-777-200LR“ uçarlaryny kabul etmäge niýetlenen uçuş-gonuş zolagy we beýleki infrastruktura binalary ulanylmaga berildi.
Ýurdumyzyň aeroprtlary döwrebap ýerüsti tehnikalary bilen üpjün edilýär. Bularyň hemmesi ýolagçylara hyzmat etmegiň derejesini ep-esli ýokarlandyrmaga we ony halkara derejesina çykarmaga mümkinçilik berýär. Häzirki wagtda
«Türkmenhowaýllary» Döwlet milli gullugynyň halkara gatnawlarynda amatly „Boing-737-700“, „Боинг-737-800“, „Боинг-757“ uçarlary ulanylýar.Telekeçilik gatnawlarynda „Çellenjer“ (СL-605) uçary gatnaýar. Türkmen howa ýollarynda „Boing-777-200LR“ ulanylýar, ýurdumyzyň awiatorlary yklymara ähmiýetli halkara ýolagçy gatnatmagyň geljegkki ösüşinde oňa bil baglaýarlar. Ýolagçylarymyz eýýäm Türkiýä, Germaniýa, Angliýa, Russiýa, Tailanda we Hytaýa köp orunly uçarlarda gatnaýarlar.
Soňky ýyllarda Türkmenistanyň Prezidenti Gurbanguly Berdimuhamedowyň Karary bilen satyn alnan uçarlar ulanylýar, amatly täze NG tapgyrdaky howa gämileri ulanylyş möhleti öten uçarlara derek ulanylýar. Bu görnüşli howa gämileriniň sany barha artýar, 2020-nji ýyla çenli milli awiasiýa parky tutuşlugyna täze uçarlar bilen üpjün ediler.
Iň täze awiasiýa tehnikasynyň ulanylmagy netijesinde Türkmenistanyň awiatorlarynda yzygiderli halkara gatnawlarynyň gerimini giňeltmäge we ozalkylarynyň sanyny artdyrmaga mümkinçilik döredi. Häzirki wagtda «Türkmenhowaýllary» belgili uçarlary Moskwanyň we Londonuň, Frankfurtuň we Birmingemiň, Bangkokuň we Deliniň, Abu-Dabiniň we Amritsaryň, Pekiniň we Stambulyň aeroportlarynda gabat gelýär. Türkmen awiatorlary Aziýadan Ýewropa hakyky „howa ýoluny“ açdylar we bu ugurlarda gatnaw sanyny netijeli artdyrýarlar. „Türkmenhowaýollary“ Döwlet milli gullugynyň wekilhanasy GDA-nyň ýene iki şäherinde- Belarusyň paýtagty Minskide we Gazagystanyň Almaty şäherinde açyldy.
«Türkmenhowaýllary» belgili NG tapgyrdaky uçarlar Watanymyzyň paýtagtyndan Pariže (Fransiýa), Ankara (Türkiýe) ýol açdylar. Aşgabadyň we Türkmenbaşy şäheriniň aeroportlaryndan Stambula (Türkiýe) gatnawlaryň sany artdy. Şu ýylyň dekabrynda Eýran Yslam Respublikasynyň paýtagty bilen-de yzygiderli howa gatnawyny açmak göz öňünde tutulýar. 15-nji dekabrdan başlap, (T5-877) Aşgabat-Tähran ugry boýunça „Боинг-737-800“ uçarynda hepdäniň çarşenbe we şenbe günleri gatnawlar başlanar. 15-nji dekabrdan bolsa T5-733 ugry boýunça hepdäniň çarşenbe we ýekşenbe günleri Aşgabatdan Russiýa Federasiýasynyň Kazan şäherine yzygiderli gatnawlar açylar. Awiatorlarymyz ilkinji gezek Ýewropanyň iň owadan şäherleriniň biri –Milana (Italiýa) uçuş ugruny ýola goýdylar.
23-nji dekabrdan başlap, „Боинг-737-800“ T5-453 Aşgabat-Milan ugry boýunça hepdäniň sişenbe we şenbe günleri paýtagtymyzdan yzygiderli gatnawlar başlanar. Geljekde ady agzalan şäherlerde „Türkmenhowaýollarynyň“ wekilhanalary we petek satylýan nokatlar açylar.
Garaşsyzlyk ýyllarynda awiatorlarymyz halkara we ýerli howa gatnawlarynda onlarça million ýolagçy gatnatdylar, ýarym million tonna golaý ýük we poçta ýüklerini daşadylar. Häzirki wagtda Aziýanyň we Ýewropanyň iri şäherleriniň 11-sinde awiakompaniýanyň wekilhanalary bar.
http://www.turkmenhabargullugy.com/dekabr-ayynda-turkmenhowayllary-asgabat-tahran-asgabat-kazan-we-asgabat-milan-aralygyna-ucar-gatnawyny-acmagy-goz-onunde-tutyar/
Kaydol: Kayıt Yorumları (Atom)


text:
Офис СоМ East в Киеве
ул. Прорезная 10, оф. 66
Киев, 01034, Украина)
Офис CoM East во Львове
ул. Костомарова 1/3, оф. 5
Львов, 79000, Украина
Офис CoM East в Тбилиси
Ул. Д. Гамрекели 19, оф. 611
Тбилиси, 0160, Грузия
Офис CoM East в Ереване
ул. Чаренца 1, оф. 201
Ереван, 0025, Армения
Офис СоМ East в Беларуси
Просп. Независимости 95/1, оф. 807
Минск, 220043, Беларусь
Офис СоМ East в Молдове
ул. Александри Василе 78, оф. 210
Кишинев, 2012, Молдова
Birleşme ýa-da ýerli häkimiýetleriň arabaglanyşygy hökmünde
Ýerli häkimiýetleriň arabaglanyşyklary we birleşmeleri Şäher häkimleriniň bileleşiginiň ösmeginiň we wagyz edilmeginiň esasy goldaýjylarydyr. Ýerli we döwlet derejesindäki meseleler barada giňişleýin maglumata eýe bolmaklary olary Şäher häkimleriniň bileleşiginiň dolandyryş merkezi bilen bileleşige gol çekenleriň arasynda araçy edip goýýar.
Kim goşulyp biler?
Ýerli we sebit häkimiýetleriniň arabaglanyşyklary we birleşmeleri Bileleşigi goldaýjylar hökmünde gatnaşýarlar. Şeýlelik bilen, olar öz agzalarynyň arasynda Şäher häkimleriniň bileleşigini wagyz etmäge, bileleşige goşulmakda olara ýol görkezmäge we tejribeleri paýlaşmagy ýeňilleşdirmäge borçlanýarlar.
Borçnamalary nämeler?
Bileleşigi goldaýjylar hökmünde gatnaşýan ýerli häkimiýetleriň arabaglanyşyklary we birleşmeleri aşakdakylara borçlanýarlar:
- Şäher häkimleriniň bileleşigini wagyz etmek we bileleşige gol çekýän agzalaryna goldaw bermek;
- Şäher häkimleriniň bileleşigini öz syýasatlarynyň möhüm bölegi hökmünde kabul edýändigini halk köpçüligine mälim etmek;
- Bileleşige gol çekenler we dalaşgär şäherler arasynda tejribe paýlaşylmagyny ýeňilleşdirmek;
- Öz agzalary, CoMO we döwlet/sebit metbugaty arasynda araçy bolmak;
- Döwlet ýa-da sebit derejelerinde degişli çäreler we başlangyçlar bilen ugurdaşlyklary kesgitlemek;
- Şäher häkimleriniň bileleşigine goşulan agzalary hakda, şeýle hem, Bileleşigi goldaýjy hökmünde berýän hyzmatlary hakda belli wagtlarda seslenme bermek.
Herekete geçilmese ýa-da borçnamalara amal edilmese, Ýewropa Topary sebitiň ýa-da welaýatyň Bileleşigi goldaýjy derejesini saklamaga hukugy bardyr.
Nädip ýüz tutmaly?
Bileleşigi goldaýjy derejesini almak üçin ýerli häkimiýetleriň arabaglanyşyklary ýa-da birleşmeleri aşakday ädimlere eýermeli:
- Onlaýn gyzyklanma maglumatnamasyny doldurmaly;
- Goşulyp biljekdigi tassyklanandan soň Ýewropa Topary tarapyndan gol çekiljek ylalaşyk maglumatnamasyny doldurmaly;
- Şäher häkimleriniň bileleşiginiň dolandyryş merkezi tarapyndan döredilensoň, gol çekenlere bermegi maksat edinýän hyzmatlary we goldawy barada giňişleýin maglumat bermek bilen täze döredilen onlaýn profillerini täzelemeli.
Näme üçin gatnaşmaly?
Bileleşigi goldaýjylar Şäher häkimleriniň bileleşigine goşulmak arkaly aşakdaky pursatlary hem goşmak bilen ummasyz gymmatlyga eýe bolýarlar:
- Agzalarynyň iň oňat amallaryny wagyz etmek;
- Durnukly energiýa boýunça agzalarynyň işjeňliklerine ýaran bolmak;
- Hyzmatlaryny giň halk köpçüligine görkezmek;
- Tejribelerini başga toparlanyşyklar bilen paýlaşmak we täze hyzmatdaşlar edinmek;
- Ýewropa Topary tarapyndan höweslendirme we kabul edilmek;
- Bileleşik bilen baglanyşykly iri çäreleriniň giňden tanalmagyny gazanmak;
- Agzalarynyň sanyny köpeltmek;
- Ýörite maslahatlaşma toparlaryna, iş merkezlerine we beýleki tejribe paýlaşmak platformalaryna gatnaşmak.
Şäher häkimleriniň bileleşigi
Ädimme-adim bileleşik
Gol çekenler
Bileleşigiň utgaşdyryjylary
Bileleşigi goldaýjylar
Academia corner
Local and Regional Energy Agencies
Degişli başlangyçlar
Ýüz tutmak
Durnukly energiýa hereket meýilnamalary
Monitoring Action Plans
Ajaýyplygyň ülňüsi
Демонстрационные проекты
Coordinators and Supporters’ Benchmark of Excellence
Ýerli häkimiýet hökmünde
Welaýat ýa-da sebit hökmünde
Birleşme ýa-da ýerli häkimiýetleriň arabaglanyşygy hökmünde
As a Local and Regional Energy Agency
Bileleşigiň kartasy
Täzelikler | Gün tertibi | Sahypanyň kartasy | RSS kömek | Minnetdarlyk | Kanuny


text:
Türkmenistanyň Esasy Kanunynyň — Türkmenistanyň Konstitusiýasynyň we raýatlarymyzyň köňül hem-de ruhy buýsanjy bolan Döwlet baýdagymyzyň baýramy mynasybetli biz, Türkmenistanda Saýlawlary we sala salşyklary geçirmek baradaky merkezi toparyň kätibi Amangeldi GANDYMOW bilen söhbetdeş bolduk.
— Amangeldi Gandymowiç, şu dabaraly günlerde okyjylarymyza ýurdumyzyň durmuşyna ornan we hereket edýän demokratik ýörelgeleriň taryhy kökleri barada gürrüň bermegiňizi haýyş edýäris?
— Merdana ata-babalarymyzyň, şeýle hem akyldar şahyrymyz Magtymguly Pyragynyň arzuwlary hasyl bolup, türkmen halky özüniň berkarar döwletini gurdy.
Hormatly Prezidentimiziň pähim-parasatly we öňdengörüjilikli syýasaty esasynda, dünýäde parahatçylygy, dost-doganlygy, ynsanperwerligi, agzybirligi öňe sürýän Garaşsyz, hemişelik Bitarap Türkmenistan döwletimiziň özüniň syýasy durmuşynda dünýäde ykrar edilýän hem-de raýatlaryň hukuklaryny we azatlyklaryny goramaga gönükdirilen demokratik ýoly saýlap alandygyny buýsanç bilen nygtamak bolar.
Türkmen halkynyň müňýyllyklaryň jümmüşine aralaşyp gidýän baý hem şöhratly taryhy bar. Türkmenler bu gün adalata, milli demokratik gymmatlyklara aýratyn gadyr goýýan halk hökmünde tanalýar.
Oguz han döwründen gözbaş alýan şöhratly taryhymyzyň sahypalaryna ser salanyňda, ata-babalarymyzyň hem demokrat ýörelgelere yzygiderli eýerendiklerini görmek bolýar. Döwleti akyl-paýhas bilen dolandyrmagyň häzirkizaman kadalarynyň-da ata-babalarymyzyň şol kämil tejribeleriniň sakasyna, ýol-ýörelgelerine esaslanýandygyna göz ýetirýärsiň.
— Indi Türkmenistanyň Konstitusiýasyna laýyklykda, ýurdumyzyň raýatlarynyň hukuklaryny we azatlyklaryny goramaga, konstitusion kadalaryň demokratik esaslaryny döwrebaplaşdyrmaga, raýat hukugynyň konstitusion ösüşini kämilleşdirmäge gönükdirilen çärelere amal edilişi barada hem aýratyn durup geçäýsek!?
Türkmenistanyň Esasy Kanunynyň – Konstitusiýasynyň hukuk kepillikleriniň, şeýle hem gol çekilen halkara şertnamalarynyň kadalarynyň berjaý edilmegi ýurdumyzda raýat hukugyny goramagyň dünýäniň talaplaryna laýyk derejede guralýandygyndan habar berýär.
Elbetde, bu konstitusion hukuk kepillikleri halkyň ähli gatlagynyň wekilleriniň öz kanunçylyk hukuklaryndan peýdalanyp bilmekleri üçin döredilen oňyn şertlerdir.
Şol şertleri döwletiň ösüşi bilen kybapdaş hörpde yzygiderli kämilleşdirmek babatynda düýpli we netijeli işleriň durmuşa geçirilýändigini hem aýratyn bellemek bolar.
Has takygy, Garaşsyzlyk ýyllaryndan başlap, ýagny 1992-nji ýylyň 18-nji maýynda ýurdumyzyň Esasy Kanuny — Türkmenistanyň Konstitusiýasy kabul edildi. Asyryň täzelenmegi bilen we Berkararlyk ýyllarynda gazanylan üstünlikleriň, ösüşleriň hukuk binýadyny döwür bilen aýakdaş derejede berkitmek maksady bilen, 2008-nji ýylyň 26-njy sentýabrynda Konstitusiýamyzyň rejelenen görnüşi kabul edildi.
Ýurt Baştutanymyz Türkmenistanyň Mejlisiniň deputatlary bilen geçirýän duşuşyklarynda kanunçylygyň yzygiderli kämilleşdirilmegini olaryň öňünde esasy wezipe edip goýýar.
Mähriban Prezidentimiziň ynsanperwer syýasaty esasynda halkymyzy eşretli durmuşa ýetiren Berkarar döwletiň bagtyýarlyk döwründe — ösüş we innowasiýalar eýýamynda konstitusion kadalaryň demokratik esaslaryny yzygiderli döwrebaplaşdyrmak, raýat hukugynyň konstitusion ösüşini kämilleşdirmek ýörelgesinden ugur alnyp bolsa, 2016-njy ýylyň 14-nji sentýabrynda Esasy Kanunymyzyň rejelenen görnüşi tassyklanyldy.
Eziz Watanymyzda durmuşa geçirilýän şol demokratik ýörelgeleriň netijesinde, türkmen jemgyýeti hil taýdan özgerdi, ösdi. Onda emele gelen sazlaşyk bolsa jemgyýetçilik aňynyň has-da kämilleşmegine, şonuň bilen birlikde hem demokratik ösüşiň esasy bolan syýasy köpdürlüligiň – köp partiýalylygyň döremegine, dürli gatlaklaryň pikirlerine çuň hormat goýulmagyna getirdi.
Dünýä bileleşiginiň doly hukukly agzasy bolmak bilen, Türkmenistan bu gün häzirki zaman jemgyýetiniň demokratik ýörelgelerini çuňlaşdyrmak ýoly bilen öňe ynamly gadam urýar. Ýurduň jemgyýetçilik-syýasy durmuşyny mundan beýläk-de demokratiýalaşdyrmaga, raýat jemgyýetiniň institutlaryny emele getirmäge, syýasy durmuşymyzyň ösüşiniň häzirki zaman usullaryny ornaşdyrmaga gönükdirilen işleriň depgini günsaýyn artýar.
— Konstitusiýamyzyň saýlawlar bilen bagly düzgünleriniň berjaý edilişi barada hem aýdyp geçäýseňiz?
— Esasy Kanunymyzyň V bölüminiň Saýlaw ulgamy, sala salşyk diýlip atlandyrylmagy we onda saýlawlary, sala salşyklary geçirmegiň umumy düzgünleriniň beýan edilmegi saýlawlaryň örän uly ähmiýete eýedigini görkezýär.
Ýurdumyzda geçirilýän dürli görnüşli saýlawlar il-ýurt bähbitli möhüm jemgyýetçilik-syýasy çäre bolup, jemgyýetçilik durmuşynda raýatlaryň öz erk-isleglerini – saýlamak we saýlanmak hukuklaryny erkin amala aşyrmagy bilen baglylykda demokratiýanyň ýüze çykmagynyň hem esasy çeşmesidir.
Şeýle-de raýatlaryň saýlamak we saýlanmak hukuklary olaryň Türkmenistanyň Konstitusiýasyndan, Türkmenistanyň Saýlaw kodeksinden gelip çykýan iň esasy syýasy hukuklarynyň biridir.
Hormatly Prezidentimiz Türkmenistanyň Ministrler Kabinetiniň 2018-nji ýylyň 11-nji aprelinde geçirilen mejlisinde eden taryhy çykyşynda «Döwletimiziň syýasy ulgamy hem kämilleşmegini dowam edýär. Siziň bilşiňiz ýaly, 25-nji martda ýurdumyzda hereket edýän syýasy partiýalaryň üçüsiniň hem gatnaşmagynda häkimiýetiň ähli wekilçilikli edaralaryna saýlawlar geçirildi. Bu saýlawlar deňhukuklylyk esasynda, erkin we açyk ýagdaýda, milli kanunçylygyň talaplary berjaý edilip geçirildi. Halkara synçylary saýlawlaryň guralyşyna ýokary baha berdiler. Bu bolsa ýurdumyzda demokratiýanyň ösüş derejesiniň barha ýokarlanýandygyny görkezýär» diýip, aýratyn belläp geçdi. Milli Liderimiziň aýdan bu parasatly jümleleri hakykatdan hem saýlawlaryň ýurdumyzyň jemgyýetçilik-syýasy durmuşynda uly ähmiýete eýedigini we eziz Diýarymyzda demokratiýanyň dabaralanýandygyny äşgär edýär.
Bellenilip geçilenleriň hemmesi Türkmenistanyň halkara derejesinde borçlanýan demokratik ýörelgelere ygrarlydygynyň aýdyň subutnamasydyr. Eziz Watanymyzyň at-abraýy bolsa halkara derejesinde barha belende göterilýär.
Merjen şäherimiz Aşgabadyň gözel künjeginde Türkmenistanyň Konstitusiýa binasynyň seleňläp durmagy we ýaşyl Tugumyzyň al-asmanda pasyrdap durmagy, her ýylyň 18-nji maýynda Türkmenistanyň Konstitusiýasynyň we Türkmenistanyň Döwlet baýdagynyň gününiň döwlet derejesinde toý-dabaralar bilen bellenilip geçilmegi halkymyzyň Arkadag Prezidentimiziň daşyna jebisleşendiginiň, Türkmenistanda demokratiýanyň ösýändiginiň, döwletimiziň Garaşsyzlygynyň mizemezliginiň, hukuk binýadynyň berkdiginiň aýdyň mysaly hökmünde kalbyňy joşdurýar.
--Pursatdan peýdalanyp, ýurdumyzda bolup geçýän beýik ösüşleriň amala aşyrylmagyna, jemgyýetçilik-syýasy durmuşymyzyň has-da demokratiýalaşmagyna, Türkmenistanyň raýatlarynyň konstitusion hukuklarynyň ösüşiniň döwrebap derejede kämilleşdirilmegine ýakyndan ýardam berip, Türkmenistanyň agzybir, merdana, zähmetsöýer halkyny demokratik ýol bilen bagtyýar geljegiň belentliklerine alyp barýan milli Liderimize çäksiz alkyş aýdýarys.
Hormatly Prezidentimiziň janynyň sag, ömrüniň uzak, mertebesiniň belent bolmagyny, il-ýurt bähbitli tutumly işleriniň hemişe rowaç almagyny arzuw edýäris.
Söhbetdeş bolan A.Akmyradow.


text:
Türkmenistanda ilkinji golf-klub 17-nji oktýabrda paýtagtymyzyň merkezi bölegindäki 630 gektarlyk seýilgän zolagyna ýanaşyk baýyrlykda açylar. 70 gektara golaý golf meýdançasy „Ýyldyz“ myhmanhanasynyň golaýynda ýerleşýär.
Köpleriň halaýan oýny üçin landşaft taslamasyny ameriklay tanymal ussat golfçy Jek Nikolausyň ýolbaşçygyndaky «Nicklaus design» kompaniýasy işläp taýýarlady. Ony ýerinde „Myradym“ türkmen kompaniýasy amal etdi.
18 sany çukurjykly golf oýny üçin adaty ölçegdäki meýdança golf höweseklerini kabul etmäge taýýar edildi. Esasy zolakda we çemenlikde haşal otsuz, birsydyrgyn deňje otly meýdan ideg edilen gazony däl-de, ýüpek halyny ýada salýar. Ony döretmäge arhitektorlaryň, tehnologlaryň, landşaft dizaýnerleriniň we ... gazonlaryň otuny orujylayň zähmeti siňdi.
Ony kemala getirenler şol ýeriň çägini, keşbini we relýefini üýtgetmezden kiçi arhitektura görnüşlerini ulanyp, gelşikli kompozisiýa döredipdirler. Toplumyň abadanlaşdyrylyşy, baglary, yşyklary, emeli howdanlary we tebigy päsgelçilikleri, tomaşaçylaryň we türgenleriň dynç alýan ýerleri iň esasy şerti--oýunçylaryň oňaýly hereket etmeklerini üpjün edýär.
Golf meýdançasy dürli böleklere bölünen. Bu ýerde oýunçylara ýeňiş gazanmaga päsgel berýän dürli duzaklar: içi adaly emeli howdanlar, çylşyrymly käller, içi çägeli gaplar, gür gyrymsy ösümlikler bar. Meýdançada tutuşlygyna geň-enaýy agaçlar we gyrymsy ösümlikler ekilip, olaryň arasyndan ýodalar salnypdyr. Ösümlikleri we golf meýdançasyny suwarmak üçin suwaryş ulgamy gurlupdyr.
©Seýsmiki Taýdan Durnukly Gurluşygyň Ylmy-Barlag Instituty


text:
Türkmenistan «EKSPO-2020» Bütindünýä sergisine gatnaşar
Türkmenistan Birleşen Arap Emirlikleriniň Dubaý şäherinde geçiriljek «EKSPO-2020» Bütindünýä sergisine gatnaşmaga taýýarlyk görýär. Ministrler Kabinetiniň mejlisinde wise-premýer O.Gurbannazarowyň habar berşi ýaly, 2020-nji ýylyň 20-nji oktýabryndan 2021-nji ýylyň 10-njy apreli aralygynda “Akyl-paýhasymyzy birleşdirip, geljegi döredýäris” atly mowzuk bilen geçiriljek dünýä derejesindäki gözden geçirilişde milli sergimiz guralar. Ony taýýarlamak üçin «EKSPO-2020»-niň guramaçylyk komiteti bilen gatnaşyklar ýola goýuldy.
Şunuň bilen baglylykda, hormatly Prezidentimiz Gurbanguly Berdimuhamedow EKSPO gatnaşmagyň dünýä bileleşigine Türkmenistanyň gazanýan döwrebap üstünliklerini görkezmäge, ykdysadyýetiň dürli ulgamlaryny ösdürmek babatda durmuşa geçirilýän maksatnamalar, türkmen halkynyň baý medeni-mirasy bilen tanyşdyrmaga mümkinçilik berjekdigini hem-de ýurdumyzyň tehnologiýalarynyň, ylmyň işläp taýýarlamalarynyň, harytlarynyň we hyzmatlarynyň daşarky bazarda öňe ilerlemegini üpjün etjekdigini belledi. Milli Liderimiz “EKSPO-2020”-niň täze gatnaşyklary ýola goýmak, dürli ulgamlarda tejribe alyşmak, daşary ýurtly hyzmatdaşlar bilen özara bähbitli hyzmatdaşlygyň gerimini giňeltmek üçin netijeli çäredigini nygtady.
TDH


text:
Aşgabatda Türkmenistanyň we Germaniýanyň özara söwda-ykdysady hyzmatdaşlygy maslahat edildi.
Türkmenistanyň we Germaniýanyň hökümetara komissiýasynyň 12-nji maýda geçiren maslahatynda ýangyç-energiýa we transport pudaklarynda hyzmatdaşlygy ösdürmek barada ylalaşandygy habar berilýär.
Maslahat edilen meseleleriň oba hojalygy, bilim, ylym, medeniýet, saglygy saklaýyş we syýahatçylyk ýaly pudaklara degişli bolandygy aýdylýar.
Şeýle-de, resmi maglumatlara görä, Germaniýanyň oba hojalyk tehnikasynyň Türkmenistana eksport edilmegi we german kompaniýalarynyň Türkmenistanda tehniki üpjünçilik bazasynyň döredilmegi, inžener-tehniki kadrlary döretmek ýaly meseleler ara alnyp maslahat edilipdir.
Germaniýanyň iri kompaniýalarynyň ençemesi, şol sanda “Siemens” Türkmenistanyň hökümeti bilen baglaşan uzak möhletleýin şertnamalary esasynda ýurtda millionlarça dollarlyk proýektlere gatnaşýarlar.


text:
Bank maglumatlarySiz öýjükli aragatnaşyk hyzmatlaryny, “MTS-Türkmenistan” Hojalyk jemgyýetiniň hasaplaşyk hasabyna bank geçirimi arkaly töläp bilersiňiz.
Bank maglumatlary:
Türkmenistanyň Daşary ykdysady döwlet banky
Manatdaky tölegler üçin hasaplaşyk hasaby 23203934220184000135000
Daşary ýurt pulundaky tölegler üçin hasaplaşyk hasaby 23203000220184000137000
Salgyt kody 102621002734
Pul serişdeleri geçirilende aşakdakylar hökman görkezilmeli:
1. Alyjynyň maglumatlary (ýagny, “MTS-Türkmenistan” HJ)
2. Habarçy banky maglumatlary
3. Tölegiň maksadynda görkezilmeli: aragatnaşyk hyzmatlary üçin, müşderiiň hasaby (IT), müşderiň telefon belgisi we FAAa (töleg kime gidýän bolsa).


text:
Energetika Hartiýasynyň Konferensiýasynyň nobatdaky 28-nji mejlisi gatnaşyjy döwletleriň hem-de synçy ýurtlaryň degişli ministrlikleriniň we pudak edaralarynyň, halkara we sebit guramalarynyň birnäçesiniň ýolbaşçylaryny hem-de wekillerini birleşdirer. Daşary ýurtlaryň köpçülikleýin habar beriş serişdeleri Aşgabat forumyna uly gyzyklanma bildirýärler.
Energetika Hartiýasynyň Konferensiýasynyň 28-nji mejlisiniň işi iki bölümden – hukuk we ministrler böleginden ybarat bolar. Forumyň gün tertibine Energetika Hartiýasynyň şu ýylyň dowamynda alyp baran işleriniň netijeleri hem-de onuň işini mundan beýläk-de kämilleşdirmäge we geljegiň durnukly energetikasyny üpjün etmek maksady bilen netijeli hyzmatdaşlygy ilerletmäge degişli meseleleriň giň toplumy giriziler.
Türkmenistanyň prezidentiniň energetika ulgamynda öňe süren hem-de dünýä bileleşiginiň ählumumy goldawyna mynasyp bolan halkara başlangyçlaryny iş ýüzünde durmuşa geçirmek meselesine aýratyn üns berler.
Forumyň çäklerinde pudaklaýyn sergi guramak meýilleşdirilýär.
Energetika Hartiýasynyň Konferensiýasynyň nobatdaky 28-nji mejlisiniň jemleri boýunça Jemleýji resminamanyň kabul edilmegi, şeýle hem metbugat maslahatynyň geçirilmegi göz öňünde tutulýar.


text:
Gadyrly Müşderiler!
Egerde Siziň bank hyzmatlary, müşderilere hyzmat edilişi ýa-da bank bolümleriniň işleriniň alyp barylyşy barada nägilelikleriňiz, soraglaryňyz ýa-da teklipleriňiz bar bolsa, we Siz bu barada gös-göni Bankyň Ýolbaşçysyna ýüzlenmek isleýän bolsaňyz.
Göni aragatnaşygy ulanyp bilersiňiz! Ця електронна адреса захищена від спам-ботів. вам потрібно увімкнути JavaScript, щоб побачити її.
Biz Siz tarapyndan gelen maglumatlaryň gizlinligini saklamaklygy we bu jedelli ýagdaýy çözmeklik üçin Sizden gelen talaplaryň iň amatly teklipler bilen we iň ýakyn wagtda ýerine ýetiriljekdigini kepillendirýäris.
Edilen talaplara operatiw seretmeklik we jogap gaýtarmaklyk üçin Öz habaryňyzda aşakdaky maglumatlaryňyzy görkezmegiňizi haýyş edýäris:
- Familiýaňyz, Adyňyz
- Kontakt maglumatlaryňyz (Siz bilen habarlaşmak üçin)
- Ýüz tutmagyňyzyň sebäbi


text:
Balkan welaýatynyň çäklerinde nebit bilen hapalanan meýdanlary arassalamak işlerini “Mawy kenar” bilelikdäki kärhanasy alyp barar
Türkmenistanyň Prezidenti Karara gol çekdi. Resminama laýyklykda, “Türkmennebit” döwlet konsernine Balkan welaýatynyň çäklerinde nebit bilen hapalanan meýdanlary arassalamak barada “Mawy kenar” bilelikdäki kärhanasy bilen şertnama baglaşmaga ygtyýar berildi.
“Türkmennebit” döwlet konsernine Türkmenistanyň Daşky gurşawy goramak we ýer serişldeleri baradaky döwlet komiteti hem-de Balkan welaýatynyň häkimligi bilen bilelikde ýokarda agzalan işleri ýerine ýetirmegiň Tertibini işläp taýýarlamak we Türkmenistanyň Ministrler Kabinetiniň Başlygynyň degişli orunbasarlary bilen ylalaşyp tassyklamak tabşyryldy.


text:
Pekinde geçirilen COTTM-2018-de Türkmenistanyň syýahatçylyk mümkinçiligi bilen tanyşdyryldy
Pekiniň Dünýä söwdasy merkezinde göçme syýahatçylyk we daşary ýurtlara syýahatlar Halkara sergisi—COTTM-2018 acylyp, oňa dünýä ýurtlarynyň 70-sinden kompaniýalaryň 550-ä golaýy gatnaşdy.
Çäre syýahatçylyk bazarynyň ähli ugurlarynyň hünärmenlerini: milli we sebit kompaniýalarynyň, syýahatçylyk operatorlarynyň we syýahatçylyk agentlikleriniň ýolbaşçylaryny, awiakompaniýalaryň, awtomobilleri kärendesine berýän kompaniýalaryň wekillerini, deňizde gämili syýahatlary, daşary ýurt syýahatlaryny, göçme syýahatlary, myhmanhana telekeçiliginiň guramaçylaryny, ätiýaçlandyryş edaralarynyň wekillerini, syýahatçylyk enjamlaryny we gurallaryny iberijileri, köpçülikleýin habar beriş serişdelriniň wekillerini birleşdirdi.
Türkmenistanyň syýahatçylyk baradaky döwlet komitetiniň “Ahalsyýahat” kompaniýasynyň diwarçasy abraýly gözden geçirilişe gelenleri Türkmenistanyň syýahatçylyk mümkinçiligi bilen tanyşdyrdy. Ýurduň syýahatçylyk we dynç alyş mümkinçiligi, türkmen halkynyň medeni mirasy, özboluşly binagärlik ýadygärlikleri, ýurduň häzirki döwürde gazananlary bilen tanyşdyrýan mahabat-maglumat önümleri, şeýle hem milli sowgatlyklar giňişleýin görkezildi.
Serginiň çäklerinde “Ahalsyýahat” kompaniýasyň ýolbaşçysy Gurban Gurbanowyň Hytaýyň we beýleki döwletleriň syýahatçylyk kompaniýalarynyň wekilleri bilen geçiren duşuşyklarynda bu ulgamda hyzmatdaşlygy işjeňleşdirmegiň, şol sanda özara syýahatçylyk akymlaryny artdyrmagyň, şeýle hem şäherleriň arasynda dostlukly gatnaşyklary ýola goýmagyň dürli ugurlary ara alnyp maslahatlaşyldy.


text:
Nebit, dokma önümleri we buýan köküniň gury ergini birža söwdalarynda esasy üns berlen önümler boldy
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 15-si hasaba alyndy.
Daşary ýurt walýutasyna Owganystandan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen dizel ýangyjyny satyn aldylar. Mundan başga-da, Russiýadan, Türkiýeden, Serbiýadan, Gyrgyzystandan gelen telekeçilere daşary ýurt walýutasyna trikotaž önümleri, nah ýüplük, buýan köküniň gury ergini, portlandsement ýerlenildi. Geleşikleriň jemi bahasy ABŞ-nyň 9 million 804 müň dollaryndan gowrak boldy.
Manat serişdelerine Ermenistanyň işewürler toparlarynyň wekilleri bahasy 126 müň manatlyk nah ýüplügi satyn aldylar.
Ýurdumyzyň telekeçileri içerki bazar üçin bahasy 2 million 992 müň manatdan gowrak pagta süýümini satyn aldylar.


text:
Türkmenistan ozal Eýrana ugradylan türkmen tebigy gazynyň möçberlerine töleg boýunça ägirt uly mukdarda algylar meselesini çözmek üçin Tähranyň Halkara araçyl kazyýete ýüzlenmek baradaky teklibini goldady. Bu barada Prezident Gurbanguly Berdimuhamedowyň 2017-nji ýylyň 4-nji dekabrynda geçiren wideoşekilli iş maslahatynda beýan edildi.
Maslahatyň barşynda Türkmenistanyň Döwlet ministri — «Türkmengaz» döwlet konserniniň başlygy Myrat Arçaýew Prezidente Eýran Yslam Respublikasynyň Milli gaz kompaniýasy bilen baglaşylan ikitaraplaýyn ylalaşyklara we şertnama laýyklykda, türkmen tebigy gazynyň Eýrana ozal ugradylan möçberlerine töleg boýunça ägirt uly mukdarda algylaryň bardygy barada habar berdi.
M.Arçaýewiň belleýşi ýaly, Eýran tarapynyň wekilleri bilen geçirilen duşuşyklaryň we gepleşikleriň barşynda meseläni çözmek boýunça belli ylalaşyga gelinmedi.
Bu meseläniň özara kabul ederlikli oňyn çözgüdini tapmak maksady bilen eýranly hyzmatdaşlar Halkara araçyl kazyýete ýüzlenmegi teklip edýär.
Gurbanguly Berdimuhamedow «Türkmengaz» döwlet konserniniň ýolbaşçysynyň maglumatlaryny diňläp, Eýranyň milli gaz kompaniýasynyň Halkara araçyl kazyýete ýüzlenmek baradaky teklibini goldamak we munuň üçin degişli resminamalary taýýarlamak babatda anyk tabşyryklary berdi.


text:
Aşgabat, 26.02.2015. “Türkmenportal”.
Ahal welaýatynyň häkimligi welaýatyň çäginde telekeçileriň öz hasaplaryna häzirki zaman awtoduralgalaryň taslamasyny taýýarlamak we gurluşyk işlerini geçirmek boýunça tender yglan etdi.
Tendere gatnaşmak isleýänlere Aşgabat — Daşoguz magistral awtoýolunyň 26-njy kilometrinde, Aşgabat — Mary magistral awtoýolunyň 20-nji kilometrinde awtoduralgalaryň taslamasyny taýýarlamak we gurluşyk işlerini geçirmek hödürlenilýär.
Tendere gatnaşmak isleýändigiň baradaky haýyşnamaňy hat üsti bilen gatnaşyjynyň doly atlandyrylyşyny, onuň hukuk ýagdaýyny, hasaba alnan ýurduny we rekwizitlerini görkezip 2015-nji ýylyň 10-njy martyna sagat 16.00-a çenli berip bolýar. Tender teklipleri ýerli wagt bilen 9.00-dan 18.00-a çenli kabul edilýär.
Tender tekliplerini şu salgy boýunça tabşyrylmalydyr: Ak bugdaý etraby, Änew ş. Halklaryň dostlugy köç. 2, Ahal welaýatynyň häkimligi. Habarlaşmak üçin telefonlar: (800137) 3-36-26, 3-33-23.


text:
Yokary okuw jaýlary RU
Russiýanyň ähli ýokary okuw jaýlaryna çagyrýarys Habarlasmak uçin +993166971Görmek Beýleki hyzmatlar goşulan wagty 5 gün öň Gören adam sany 218x
Russiýa Okuwa...
Gyssagly Russiyanyň Iwanowa ş. Oba Hojalyk Akademiýasyna 10 sany adam gerek (STIPENDIYALY-Býudžet) Habarlaşmak uçin: +99361166971Görmek Beýleki hyzmatlar goşulan wagty 5 gün öň Gören adam sany 271x
Kone ulanylan bolsada alyarys
Armatur, turba, ugolnik, sweller, polluk agaclar bar bolsa biz bilen habarlasyn nirede bolsada baryp alyarys.Görmek Gurlyşyk we remont goşulan wagty 3 hepde öň Gören adam sany 36x
Yumşak mebel abatlaýyş we önümçilik
Ýumşak mebellere gaýtadan ömür berýaäris. Size öz ýumşak mebelleriňizi orginalyny ýitirmeden täzeden dikeltmek hyzmatyny hödürleýärisGörmek Gurlyşyk we remont goşulan wagty 2 aý öň Gören adam sany 50x
Ýumşak mebel abatlaýyş we önüçilik
Ýumşak mebellere gaýtadan ömür berýaäris. Size öz ýumşak mebelleriňizi orginalyny ýitirmeden täzeden dikeltmek hyzmatyny hödürleýärisGörmek Gurlyşyk we remont goşulan wagty 2 aý öň Gören adam sany 33x
English Style Homes
- OT A DO YA; BASHDAN AYAGA; FULL SERVICE: FUNDAMENT, ORUM, SHYPR, SUWAG, POL, ELEKTRIKI/SUW SISTEMALARY, KAFEL, NAVES, ZABOR...etc. - YNAMDAR, UKYPLY KOMANDA: PLANNING, BUDGETTING, ENGINEERING DETAILS, MATERIEL COST, PROJECT CHOICE - BAZARDA MUMKIN ...Görmek Gurlyşyk we remont goşulan wagty 3 aý öň Gören adam sany 41x
English Style Homes
- OT A DO YA; BASHDAN AYAGA; FULL SERVICE: FUNDAMENT, ORUM, SHYPR, SUWAG, POL, ELEKTRIKI/SUW SISTEMALARY, KAFEL, NAVES, ZABOR...etc. - YNAMDAR, UKYPLY KOMANDA: PLANNING, BUDGETTING, ENGINEERING DETAILS, MATERIEL COST, PROJECT CHOICE - BAZARDA MUMKIN ...Görmek Gurlyşyk we remont goşulan wagty 3 aý öň Gören adam sany 15x
kompýuter hyzmatlary
Mugallymlaryñ okuwçylaryñ ýazgylaryny kompýuterde ýazmak çap etmekGörmek Beýleki hyzmatlar goşulan wagty 3 aý öň Gören adam sany 116x
SBfilms
SBFILMS Sizin yatdan cykmajak PURSATLAR BAGT DURMUS YAS TOYLARYNYZY yokary hilli yazga gecirmek.Görmek Toý hyzmatlary goşulan wagty 3 aý öň Gören adam sany 129x
Mashyn bejermek
Akylly hasap
AwtomatizasiýaGörmek Beýleki hyzmatlar goşulan wagty 1 ýyl öň Gören adam sany 163x
4 Inne Terminator Ussa
4 inne mashyn onaryaryn; adym Terminator, nomerim: 865831132, dine Shapak'da hyzmat edyarin. Arzan onaryan yone kliyentlerim bilen uzyn wadalyk, ynamly aragatnashyk gurmak isleyan.Görmek Tikinçilik hyzmatlary goşulan wagty 1 ýyl öň Gören adam sany 164x
- 1


text:
Her ýylyň 15-nji oktýabrynda Dünýäde oba aýallarynyň halkara güni bellenip geçilýär. Bu baýramçylygy bellemegiň esasy maksady aýallaryň jemgyýetde tutýan ornuna ünsi çekme synanşygy bolup, ol sene 1995-nji ýylda Pekin şäherinde geçirlen Birleşen Milletler Guramasynyň lV Aýallaryň Bütindünýä konferensiýasyna gatnaşyjylar tarapyndan makullandy. Orta atylan bu meseläni dünýäniň uly guramalary, birleşmeleri goldady we şol ýyldan bäri ýylyň senenamalaryna 15-nji oktýabr – Bütindünýä oba aýallarynyň güni höküminde girizildi. Ýöne on iki ýyldan soň, 2007-nji ýylyň 18-nji dekabrynda resmi taýdan makullanyp, şol güni baýramçylyk diýip bellemek nygtaldy we 2008-nji ýyldan bäri bu sene kadaly bellenilip gelinýändir.
Baýramçylygyň maksady zähmetkeş oba aýallarynyň azyk we ýeňil senagaty ösdürmekde goşýan ägirt goşantlaryna mynasyp baha bermäge, jemgyýetiň oba aýallaryna borçlydygyna, olaryň ýeňil bolmadyk durmuş ýagdaýlaryny gowulandyrma we daşky gurşawy gorama meselelerine jemgyýetiň ünsüni çekmäge gönükdirilendir. Şol maksat bilen Birleşen Milletler Guramasynyň Baş Assambleýasynda garalan meselelere degişli kararlar kabul edildi we oba ýerlerinde ýaşaýan aýallaryň hemmetaraplaýyn ýagdaýyny gowulandyrmaga dünýä jemgyýetini çagyryldy.
Oba aýallary kimler? Oba aýallaryna esasy iş ýerleriniň nirededigine garamazdan, daýhançylyk, maldarçylyk bilen meşgullanýan aýallar bilen birlikde, oba mugallymalary, lukmanlary, hormatly zähmet dynç alyşdaky, öý hojalykjy, umuman oba şertlerinde, hemişe oba durmuşy bilen ýaşaýan aýallar degişlidir.
Dünýä möçberinde obalarda ýaşaýan aýallar ilatyň takmynan 30 % -ni tutýandyr. Biziň oba ýerlerimizde ýaşaýan aýallaryň sany hem ilat sanyna gatnaşykda alanyňda şonça göterim bardyr.
Aýallaryň döredijidigi bize mälim. Olar oba hojalygynda, maldarçylykda umuman jemgyýetiň hemme ugurlarynda işläp we öz başarnyklaryny görkezip, uly üstünlikleri gazanmagy başarýarlar. Şäher ilatynyň iýmit we gök önümler bilen üpjünçiligi jepakeş oba aýallarynyň zähmetiniň netijesidir. Olaryň gaýduwsyz zähmeti arkaly biziň dukanlarymyzyň tekjesinde et, süýt, çörek, ýag we başga azyk iýmitleriniň bolçulygy döreýär.
Aýallaryň maşgalany berkitmekdäki, çagalary terbiýelemekdäki, maşgala ojagyny saklamakdaky, ruhy we ahlak baýlyklaryny dowam etdirmekdäki zähmeti örän gymmatlydyr.
Ýöne dünýäde bellenýän oba aýallarynyň baýramçylyk senesi barada biziň oba aýallarymyz bilýärmi? Obalarda ol gün baýramçylyk sene höküminde bellenilýärmi? Oba aýallarynyň saglyklary, durmuşlary, gündelik ýaşaýşyň akymynda döreýän kynçylyklary bilen gyzyklanýan, ol nowsanlyklary aradan aýyrmaga kömek berjek bolýan barmy? Olar boş wagtlaryny nähili geçirýärler? Olaryň medeniýetli dynç almagyna mümkinçilik barmy, döredilenmi?... Soraglary näçe uzaltsaň uzaldyp oturmaly. Dogry, bu soraglara jogapkärler kagyz ýüzünde bardyram, gowja iş hakynam alýandyrlar. Olar iş geçirdik, eýtdik, beýtdik, mümkin oba aýallarynyň gününe bagyşlap çäre geçirdik diýip ýokary edaralara hasabat hem berýändirler. Ýöne gündelik durmuşda göze ilýän zat ýok.
Elbetde, häzirki oba aýallarynyň durmuşyny biziň ene-mamalarymyzyň ýaşaýyş durmuşy bilen deňeşdireniňde, biz "uçmahda" ýaşaýarys diýseň hem boljak. Köp hojalyklar öz maliýe ýagdaýynyň ýetdiginden ýaşamaga, täze görnüşde jaý salnyp we içini bezäp, hojalygyna öý işlerini ýeňilleşdirýän enjamlar, maşyn edinýärler. Özünden garaşly kynçylyklary aradan aýryp, döwrebap ýaşamaga çalyşýarlar. Oňa mümkinçiligi bolmadyk, garypçylykda ýaşaýan hojalyklar hem köp. Hezillik, şäherara, obara awtoulaglar gatnap dur. Kän bir kösençlik ýok. Ýöne döwür üýtgeýär, şoňa görä talabam başgaça bolup, döwre görä ýaşasyň gelýär. Şoňa göräde, obada çözmeli jemgyýete degişli kynçylyklar köp.
Men oba ýaşaýjylarynyň esasy, gaty kösenýän meselesiniň üstünde durup geçmekçi.
Näme, oba aýallarynyň durmuşy hem umumy obalylaryň kynçylyklary bilen bagly. Iş orunlarynyň azlygy, suw gytçylygy... Agyz suwuny satyn alyp howuza guýduryp içjek bolsaň, mellegiňi suwarmaga suw bolman gurap ýatsa, mellegiňde öz iýjek gök-agyňy ösdürip alyp bilmeseň... onsoň ol nähili durmuş?! Suwsuz ýaşaýşy, gyzyksyz, ýürekgysdyryjy durmuşy göz öňüne getirip görüň!
Işleýän oba aýallaryň ýagdaýy ýene gowy, olaryň jemgyýet bilen arabaglanşygy bar, gündelik durmuşy şol bir gaýtalanýan hereket-iş-öý, işiň, öýüň aladasy bilen göwünleri hoş, keýpleri kök ýaşaýarlar. Ýöne işden gelip, ýaş çagalaryny gezmeledeýin, howaladaýyn diýse barara, gezmeläre ýer ýok.
Obalylaryň iş tapman, maşgalada işlemeli agzalarynyň işlemeýän maşgalalary köp. Şeýle bolansoň her kim öz başarnygy bilen günlerini görüp, güzeranyny aýlaýarlar Işlemeýänler, ýaş çagaly, hormatly dynç alyşdaky aýallar dört diwaryň arasynda jemgyýetden üzňelikde ýaşaýarlar. Barara, görere, gyzyklanara, meşgullanara zat ýok. Medeniýet, medeniýetli dynç almak sözleri häzirki obalaryň köpüsine sürtseňem ýokmazmyka diýýärin. Oba klublarynda tanymal adamlar bilen duşuşyklary gurnamak, konsertleri, kinofilmleri, teatrlardan artistleri çagyryp, spektakllary görkezmek, oba höwesjeňleriniň çykyşlaryny gurnamak kynmyka! Obalaryň medeniýetine, oba ýaşaýjylarynyň medeniýetli dynç almagyna jogap berýän ýokmuka!
"Teatr geýim asgyjyndan başlanýar" diýilşi ýaly, obalylaryň ýaşaýşynyň görkezijisi hem köçeleriniň döwrebap abatlanşyndan, agaç nahallarynynyň oturdylyp, ösdürilşinden, obanyň arassaçylygyndan başlanýar diýseň bolçak.
Hawa, bir arassa howadan dem alyp, gezmeläýin ýa-da bir sebäp bilen goňşy öýe baryp geleýin diýseň, tozap ýatan çukur-çukur köçeler, nireden basyp, nähili ýörejegiňi bileňok. Şol barmana gapdalyňdan awtoulag geçäýse tozana garylýaň, öýden çykanyňa puşman edýärsiň. Köçelerden ululy-kiçili awtoulaglar köp geçende, agşamara mallar meýdandan dolanyp gelende, ol barmanada zil-zibil ýakyşlygy başlananda, obamyzyň asmany çalaryp, ümezläp, ümür gelen ýaly bolýar. Howadan dem alar ýaly bolanok. Gyşyň günleri ýagynly howada obamyzdaky köçeleriň ýagdaýy gözgyny, kinolardaky batgalyklary ýada salýar. Awtoulaglaryň tekerlerine çenli palçyk, zordan ýöreýärler. Pyýada bir ýere baryp geljek bolsaň hyllalla, aýakgabyň palçygyň içinde galýar, eliň bilen zordan soguryp alyp, egin-başyňy hem palçyga bulap öýe gelýärsiň. Obalaryň köçeleriniň abadançylygyna, döwrebaplygyna jogap berýän bardyra!
Şeýle ýagdaýlarda ýaşaýan obalylaryň saglyklary nähilidir öýdýärsiňiz? Elbetde, bu durmuşda saglyk bolarmy, sagdyn adamlar örän az. Kimi görseň keselli, keselini bejertmegiň, onuň çykdaýjysynyň gürrüňi. Ýagdaýlary bolana bejerer ýaly bolsa bejerdýär, elleri ýukalaram ýagdaýlary bolman dowamly kesel gazanýarlar. Şeýdip hem keselçilik köpelip gidip barýar. Nämedendir bilemzok, obalarda howply täze döremelerden ejir çekip, ýogalýan aýal maşgalalar köpeldi. Onuň sebäbini bilip, ony aradan aýyrmaga synanşýan hem ýok.
Hemme taraplaýyn abatlanyp, döwrebap ýagdaý döredilen bagty gelen iki-ýeke obalar bolaýmasa, hemme obalylaryň ýüzbe-ýüz bolýan kynçylyklary birmeňzeş. Ýaşulylarymyzyň aýtmagyna görä, geçen asyryň 80-90–nji ýyllarynda Döwlet "obalary şäher bilen deňleşdirmek" şygaryny yglan edende, obalylar begenip, uly özgerişliklere garaşypdyrlar.
Ondan bäri ep-esli ýyllar geçdi. Şol ene-mamalarymyzyň ýaşap, gezen tozanly hapa köçeleri, agyz suwuny guýdurmak üçin ýasadan howuzlary, gurap ýatan mellekleri... üýtgän zat görnenok. Ol pahyrlar hem gowy durmuşy arzuw edendirler.
Seredip otursaň, oba durmuşynda suw gytçylygy, hapaçylyk, tebigatyň zaýalanmagy..., üstesinede iş gytçylygy nesilden-nesle geçýän kynçylyklara öwrülen ýaly.
Ýöne Garaşsyzlygymyzy alanymyzdan soň, ýurdumyzda bolan kynçylyklar ýuwaş-ýuwaşdan çözülip başlady. Täze görnüşli obalar, posýoloklar gurlup, obalylar göçürilýär. Obalarda ýa-da olaryň ýakynlarynda täze fabriklaryň açylyp we maldarçylyk fermalaryň döredilmegi, iş ýerleriniň köpelmegi, obalarda-da abatlaýyş işleriniň alnyp barylmagy bolan kynçylyklaryň nesilden-nesle geçmän, çözüljekdigine tama döredýär. Çünki bizde "Döwlet adam üçindir".
Men oba ýaşaýjysy bolamsoň, oba aýallarynyň durmuşyna dünýä jemgyýetiniň gyzyklanma bildirýänine, bu güni baýramçylyk höküminde bellenilmegine örän şat we minnetdarlygymy bildirýärin.
Bizde-de oba aýallarynyň halkara güni bellenilse, dürli ugurlarda işleýän oba aýallaryny birleşdirerdi, özara pikr alyşmalara, söhbetdeşliklere mümkinçilik döredip, oba mahsus kynçylyklary çözmäge ýardam bererdi.
Men ýurdumyzdaky obalarda ýaşap zähmet çekýän hemme oba aýallaryny bu baýramçylyk bilen çyn ýürekden gutlaýaryn. Baýramçylyk güni oba durmuşynyň kynçylyklaryny beýan edip, başyňyzy agyrdanym üçin ötünç soraýaryn.
Oba mugallymasy Aýgül.
Teswirlemeler
ORAN GOWI SORAGLAR SORALYNDY. GDAYRDAN OKYJYLAR, SIZIN PIKIRINIZE GORA BIZ YASLAR NADIP BIZIN OBADAN DAYHANCHY GELIN_GYZLARYMYZY HAKIKATDAN HEM GADYRYNY BILIP BILERIS? BIZ NAME EDIP BILERIS? BIZ NADIP (SEN< MEN< JORAN< DOSTUN
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
BMG-nyň Howpsuzlyk geňeşi şu gün, 5-nji awgustda Demirgazyk Koreýa garşy sanksiýalary güýçlendirmegi sese goýmagy planlaşdyrdy.
BMG-nyň ýokary derejeli diplomatyna salgylanyp habar berilmegine görä, bu sanksiýalar Russiýa, Hytaý tarapyndan hem goldanylyp biler.
Çeşmäniň maglumatyna görä, dokumentiň taslamasy Howpsuzlyk geňeşine anna güni gowuşdy. Onda Demirgazyk Koreýadan kömür, demir, gurşun we deňiz önümlerini almaga gadaganlyk girizmek nazarda tutulýar we bu çäre Phenýany esasy eksport girdejisinden, iki milliard dollardan gowrak serişdeden mahrum eder.
Şeýle-de, demirgazyk koreýaly işçileriň sanynyň BMG-nyň gatnaşyjy ýurtlarynda köpelmegine, KHDR bilen täze kärhana gurmaga, ozalkylary giňeltmägegadaganlyk girizmek nazarda tutulýar.
Rezolýusiýanyň kabul edilmegi üçin ony Howpsuzlyk geňeşiniň 15 agzasyndan azyndan 9 agza goldamaly, hemişelik agzalaryň hiç biri weto goýmaly däl.


text:
Türkiýäniň prezidenti Rejep Taýyp Erdogan bu ýagdaýyň uzamagynyň hiç bir ýurda bähbidiniň ýokdugyny aýdyp, Saud Arabystanyna, Küweýte we Katara iki günlük sapara başlady.
Saud Arabystany, Bahreýn, Birleşen Arap Emirlikleri we Müsür, şeýle-de beýleki birnäçe ýurt Katar bilen ähli diplomatik we söwda gatnaşyklaryny kesdiler. Olar bu aýlak ýurduny yslamçy ekstremistleri maliýeleşdirmek diýilýände we sebitiň regional bäsdeşi Eýran bilen ýakyn gatnaşyk saklamakda aýyplaýarlar.
Katar bu diýilýänleri ret edýär, emma krizisi çözmek üçin gepleşiklere taýýardygyny, ýöne özüniň özygtyýarlylygynyň sylanmalydygyny aýdýar.
Erdogan 23-nji iýulda golaýda bu krizise araçylyk eden Kuweýte ugramazyndan öň Saud Arabystanynyň patyşasy Salman bilen duşuşýar. Onuň bu saparyny 24-nji iýulda Katarda soňlamagyna garaşylýar.
"Bu krizisi mundan aňryk uzaltmakda hiç kimiň bähbidi ýok” diýip, Erdogan 23-nji iýulda Stambul aeroportynda, iki günlük sapara ugramazyndan öň aýtdy.
Ol “duşmanlary” sebitdäki “doganlaryň arasynda dartgynlylyk oduny tutaşdyrmaga” çalyşmakda aýyplady.
Şeýle-de Erdogan patyşalygy aşa tankytlamakdan seresaplylyk edip, “Aýlak sebitiniň ýaşuly döwleti” hökmünde, Riýadyň bu krizisi çözmekde has uly rol oýnamalydygyny belledi.
Bu krizisi çözmek üçin edilen halkara tagallalary, şol sanda ABŞ tagallalary şu wagta çenli netije bermedi.
Iýun aýynda krizis döräli bäri Türkiýe Katara esger iberdi we kiçijik aýlak ýurduna ýardam bermek üçin azyk ýüklerini ibermegini dowam etdirýär.
Katar Türkiýe üçin strategiki ähmiýete eýe, Ankara 2014-nji ýylda baglaşylan ylalaşykdan soň bu nebite baý ýurtda harby baza gurundy. Türkiýe bu bazada ahyrynda 1000-e çenli esgeriň ýerleşdirilip bilinjekdigini aýtdy.
Şeýle-de bu iki ýurt “Musulman doganlygy” ýaly yslamçy toparlara hem goldaw berýär diýip ynanylýar, Aýlak ýurtlary bu hili toparlara öz dolandyryşlaryna howp hökmünde garaýarlar.


text:
German polisiýasy günortadaky Konstanz şäheriniň diskotekasynda bolan atyşyk netijesinde iki adamyň ölüp, birnäçe adamyň ýaraly bolandygyny aýdýar.
Polisiýanyň 30-njy iýuldaky beýanatynda 34 ýaşyndaky ýaragly adamyň diskotekada adamlary oka tutup, polisiýa tarapyndan tüpeňlenmezinden öň bir adamy öldürendigi, dört adamy ýaralandygy aýdylýar.
“Hüjümçi polisiýa bilen atyşykda agyr ýaralandy we diskotekany terk edip, biraz soň hassahanada ýaralaryndan heläk boldy” diýip, beýanatda aýdylýar.
Şeýle-de polisiýa şähere ýörite güýçleriň agzalarynyň ýerleşdirilendigini, sebäbi hüjümçiniň ýeke hereket edendigini ýa ýoldaşlarynyň bardygynyň anyklanylmalydygyny aýtdy.
Bu hüjüm 26 ýaşly migrantyň Hamburgda 28-nji iýulda pyçakly bir adamy öldürip, alty sany adamy ýaralamagynyň yz ýanynda guraldy.
German häkimiýetleri bu hüjümçiniň adamlara topulmazyndan öň käbir radikallaşma alamatlaryny görkezendigini aýtdylar.


text:
Türkmen paýtagtynda Söwda-ykdysady hyzmatdaşlyk boýunça hökümetara türkmen-slowen toparynyň mejlisi geçirildi. Duşuşyga Türkmenistanyň we Sloweniýa Respublikasynyň pudaklaýyn ministrlikleriniň we pudak edaralarynyň wekilleri gatnaşdylar.
Sloweniýanyň işewür toparlarynyň Türkmenistana uly gyzyklanma bildirýändikleri nygtaldy, ýurdumyzda iri möçberli düzümleýin taslamalary durmuşa geçirmek göz öňünde tutulýar we eýýäm amala aşyrylýar, olaryň hatarynda energetika we ulag-aragatnaşyk ulgamlary bar we maýa goýum işi üçin amatly şertler döredilendir.
Duşuşygyň barşynda, şeýle hem özara peýdaly ynsanperwer gatnaşyklaryny, şol sanda ylym, bilim we medeniýet ugurlary, şeýle hem saglygy goraýyş hem-de sport ulgamlary boýunça gatnaşyklary işjeňleşdirmek baradaky pikir beýan edildi.
Mejlisiň ahyrynda Sloweniýanyň wekiliýetiniň agzalary türkmen tarapyna myhmansöýerlik üçin çuňňur hoşallyklaryny beýan edip, gazanylan ylalaşyklaryň iki ýurduň arasyndaky özara bähbitli gepleşikleri mundan beýläk-de işjeňleşdirmek üçin ygtybarly binýat bolup hyzmat etjekdigine ynam bildirdiler.


text:
“Ýapyk binalarda we söweş sungaty boýunça V Aziýa oýunlary bu yklym derejesindäki ýaryşlaryň taryhynda iň gowy ýaryşlar boldy!” diýip, dünýäniň köpçülikleýin habar beriş serişdeleri “Aşgabat 2017” oýunlaryny häsiýetlendirip, dünýäniň millionlarça adamlarynda şatlykly, ýatdan çykmajak täsirleri galdyran bu ajaýyp sport baýramçylygynyň netijelerini jemlediler. Aşgabadyň Olimpiýa şäherçesiniň meýdançalarynda geçirilen sport ýaryşlaryny dünýäniň 82 döwletinden žurnalistleriň 500-den gowragy beýan etdiler. Azerbaýjanyň, Ermenistanyň, Gazagystanyň, Hytaýyň, Özbegistanyň, Russiýanyň, Täjigistanyň we beýleki ençeme ýurtlaryň täzelikler agentlikleri öz habarlarynda bu wekilçilikli ýaryşlara aýratyn orun berdiler. Olara Aziýanyň we Okeaniýanyň 64 ýurdundan türgenleriň alty müňe golaýy, şeýle hem bosgunlaryň ýygyndy topary gatnaşdylar.
Bu waka bagyşlanan ähli habarlar Aşgabat şäheriniň üstüne ýüklenen wezipäniň— 5-nji Aziadany geçirmek wezipesiniň hötdesinden abraý bilen gelip, ylalaşdyryjy şäher, medeniýetleriň we halklaryň gatnaşyklarynyň merkezi diýen derejesini örän ajaýyp subut edendigini tassykladylar. Aziýa oýunlaryna ilkinji gezek bosgunlaryň topary gatnaşdy. Mälim bolşy ýaly, Türkmenistanyň başlangyjy bilen BMG-niň adam hukuklary baradaky Geňeşiniň ýakynda Ženewada geçirilen mejlisinde Parahatçylygyň we adam hukuklarynyň berkidilmegine bosgunlaryň Olimpiýa toparlarynyň gymmatly goşandyny höweslendirmek hakynda Jarnama kabul edildi.
“Oýunlar uly üstünliklere beslendi. Bu bolsa Onuň Alyhezreti Türkmenistanyň Prezidentiniň öňdengörüjiligi we uly üns bermegi netijesinde mümkin boldy” diýip, köpçülikleýin habar beriş serişdeleri Aziýanyň Olimpiýa geňeşiniň prezidenti şeýh Ahmad Al-Fahad Al-Sabahyň Aziadanyň açylyş dabarasynda eden çykyşyndan sözlerini mysal getirýärler. “Bu ýerde, ajaýyp şäherde biz täsin galdyran Oýunlaryň şaýatlary bolduk.
“Türkmenistanyň türgenleri medallaryň jemi 245-sini, şol sanda 89 altyn, 70 kümüş, 86 bürünç medallary gazandylar. Ikinji orny Hytaýyň ýygyndy topary eýeläp, onuň türgenleri medallaryň 97-sini, 42 sany altyn, 32 sany kümüş we 23 sany bürünç medallary gazandylar. Eýrandan gelen türgenler hem birinji üçlüge girip, medallaryň 118-sini, 36 sany altyn, 23 sany kümüş we 59 sany bürünç medallaryny gazandylar” diýip, Hytaýyň esasy habarlar agentligi bolan “SINHUA” habar berýär.
“Türkmenistanyň türgenleri milli göreş boýunça Aziýa oýunlarynyň altyn medallarynyň ählisini diýen ýaly—23 medal gazandylar” diýip “MIR 24” teleýaýlymynyň habarçysy habar berdi. Şunda aýratyn bellenilişi ýaly, Aziýa oýunlary üçin Aşgabatda ýörite Olimpiýa toplumyny gurdular. “Bu şäheriň içindäki şäherdir”.
“Türkmenistan ahalteke bedewleri bilen konkury ösdürmekde öňdebaryjy boldy. Türkmen türgeniniň ahalteke bedewinde gazanan ýeňşi—behişdi bedewleriň halkara sport giňişligine üstünlikli gaýdyp gelmegi” diýip, SNGToday täzelikler portaly habar berdi.
Ýewropanyň “Euronews” teleýaýlymy “Aşgabat 2017” Oýunlarynyň geçirilýän döwründe türkmen paýtagty hem-de biziň gujurly türgenlerimiz hakynda içgin gürrüň berýän filmleri yzygiderli görkezdi. Olaryň gahrymanlarynyň belleýşi ýaly, geçirilen Oýunlar daşary ýurtly türgenleriň ençemesine Aziýanyň sport meýdançasyna ilkinji gezek çykmaga hem-de bu sebitiň, şol sanda Türkmenistanyň güýçli türgenleri bilen bäsleşmäge mümkinçilik döretdi.
Makalalarda we Oýunlara gatnaşyjylar hem-de myhmanlar bilen söhbetdeşliklerde žurnalistler Türkmenistanyň paýtagty, sport düzümleri baradaky täsirleri bilen paýlaşýarlar. “Türkmen topragyna gadam goýan dessimize biz örän haýran galdyk, çünki biz gözelligi boýunça haýran galdyrýan howa menziline düşdik—diýip, SPORT REVIEW (Gazagystan) žurnalynyň redaktory Dmitriý Mostowoý gürrüň berýär. – Olimpiýa şäherjigi aýratyn-da, gijelerine haýran galdyryjy täsir edýär. Men 2014-nji ýylda Braziliýada geçen futbol boýunça dünýä çempionaty, Fransiýada bolan futbol boýunça Ýewropa çempionaty ýaly şeýle uly derejeli ýaryşlarda, ençeme ýurtlarda bolup gördüm, ýöne türgenler we myhmanlar üçin şeýle şertleriň döredilen ýeri az-azdyr”.
Täjigistanyň «Avesta» habarlar agentligi "Aşgabat 2017" oýunlarynyň resmi ýapylyş dabarasynyň gözelligi baradaky täzelikleri ýaýratdy. Bu dabara bütin dünýäden on müňlerçe tomaşaçy ýygnandy. Habarlar agentliginiň habarçylarynyň tassyklaýyşlary ýaly, türkmen türgenleri oýunlarda hemmelerden köp medal gazanyp, ajaýyp netije görkezdiler.
«Tasnim» habarlar agentligi 5-nji Aziýa oýunlarynyň resmi ýapylyş dabarasy barada giňişleýin habar taýýarlady hem-de Aziýanyň Olimpiýa geňeşiniň Prezidenti Şeýh Ahmad Al Fahad Al Sabahyň sahnadan türkmen Liderine ýüzlenip aýdan sözlerini getirdi: “Jenap Prezident! Ýapyk binalarda we söweş sungaty boýunça Aziýa oýunlarynyň häzire çenli geçirilenleriniň iň gowusy bolandygy bilen baglylykda, meniň gutlaglarymy kabul ediň!”.
Aziýa oýunlarynda ozal görkezilmedik köpdürli sport ýaryşlary ilkinji gezek ýokary derejede geçirildi. Ukrainanyň wrestlingua.com saýtynyň sport žurnalistleri türkmen milli göreşi, erkin göreş, sambo we göreşiň beýleki görnüşleri boýunça medallar ugrunda ýaryşlary işjeň şöhlelendirdiler. Olar her bir ýeňijini guwanmak bilen agzap geçip, Türkmenistanda sportuň milli görnüşi hökmünde göreşiň “Aşgabat 2017” oýunlarynda ösüşiniň täze itergisine eýe bolandygyny hem-de dünýäde has-da meşhur boljakdygyny nygtadylar.
Prosports.kz elektron gazeti hem dürli görnüşli ýaryşlaryň barşyny ünsli synlap, türkmen sportuny şöhratlandyrýan türgenlerimiziň ajaýyp ýeňişlerini belledi. Sportskeeda.com halkara sport saýty “Aşgabat 2017” oýunlarynyň barşyny uly gyzyklanma bilen synlady hem-de altyn medallary gazanan türgenlerimiziň ýeňişlerini belläp geçip, ýaryşlaryň ýokary guramaçylygyny, şol sanda türgenleriň saglygynyň goragynda duran lukman işgärleriniň üstünlikli işini görkezdi. Ýaryşlaryň geçişini «Inside the Games» halkara habarlar saýty hem ünsli synlady. Bu saýt güýçli türgenleriň ýeňişlerini belläp geçdi hem-de “Aşgabat 2017” oýunlarynyň guramaçylygyna degişli pursatlaryny beýan edip, Merkezi Aziýa sebiti üçin sport wakasynyň örän uly möçberlidigini nygtady.
«BBC» halkara habarlar kompaniýasy öz Internet sahypasynda Aşgabatda V Aziýa oýunlarynyň geçirilmeginiň sportuň dürli görnüşleriniň ösmegine ýardam berendigini, şol sanda şu ýyl görkezme häsiýetli kibersportunyň ösdürilmeginiň garaşylmadyk depgine eýe bolandygyny belledi. Ösüşlere beslenen kompýuter tehnologiýalaryna aýratyn üns berilýän türkmen topragyndaky üstünliklerden soň, indiki Aziadada ýaryşlaryň bu görnüşi eýýäm esasy sanawa girer, kibertürgenler tarapyndan gazanylan medallar bolsa umumy gazanylan medallaryň hasabynda göz öňünde tutular.
Kataryň «Gulf Times» diýen gündelik gazeti hem “Aşgabat 2017” oýunlarynyň geçirilişine uly üns berdi. Bu neşir Türkmenistanyň paýtagtynda geçirilen Ýapyk binalarda we söweş sungaty boýunça V Aziýa oýunlarynyň resmi ýapylyş dabarasyny haýran galmak bilen beýan etdi.
“Sagdynlyk. Ruhubelentlik. Dostluk” diýen şygar astynda geçen “Aşgabat 2017” oýunlary örän uly jemgyýetçilik-syýasy ähmiýetli waka, halkara sport hereketiniň ösdürilmegine Bitarap Türkmenistanyň anyk goşandyna öwrüldi


text:
Gurbannazar Ezizow - talantly türkmen şahyry, Türkmenistanyň Magtymguly adyndaky Döwlet baýragynyň eýesi.
Gurbannazar Ezizow 1940-njy ýylyň 1-nji martynda Aşgabat saherinin Büzmeýin obasynda eneden bolýar. 1948-nji ýylda mekdebe barýar we 1959-njy ýylda Aşgabat şäherindäki 29-njy orta mekdebi tamamlaýar. Şol ýyl Türkmen döwlet uniwersitetiniň filologiýa fakultetine okuwa girýär. Uniwersiteti 1964-nji ýylda tamamlaýar we Çagalar edebiýatynyň birleşen neşirýatynyň redaksiýasyna işe iberilýär. Şol ýylam goşun gullugyna çagyrylýar. 1965-nji ýylda gullugy tamamlap geleninden soň, 1970-nji ýyla çenli “Edebiýat we sungat” gazetiniň poeziýa (şygyrýet) bölüminiň müdiri bolup işleýär. 1972-nji ýyldan ömrüniň ahyryna çenli Türkmenistan Ýazyjylar birleşiginde edebi geňeşçi bolup işleýär.
Gurbannazar Ezizow 1975-nji ýylyň 29-njy sentýabrynda Turkmenbaşyda ýaş ýazyjy-şahyrlaryň bütinsoýuz duşuşyklary wagtynda Gazanjyk obasynyň ýanyndaky şossede tragiki ýagdaýda (sowet esgeri tarapyndan atylyp öldürilýär) aradan çykýar. Onuň bilen bilelikde moskwaly şahyr Wasiliý Şabanow we türkmen şahyry Ýuriý Rebinow hem aradan çykýar.Onuň dört gyzy we bir ogly bar....
Gurbannazar Ezizowyň Mähriban Käbesi GÜLNABAT EJE 2017-nji ýylyň 25-nji aprelinde 97 ýaşynyň içinde aradan çykdy.


text:
Prezident Gurbanguly Berdimuhamedow anna güni “Türkmenistanda sanly bilim ulgamyny ösdürmek hakyndaky” karara gol çekdi.
Resmi medianyň maglumatyna görä, bu karar esasynda Bilim ministrliginiň täzeçil maglumat merkezini, elektron bilim gorlaryny özünde jemleýän hyzmat merkezini döretmek planlaşdyrýar.
“Merkezde döwrebap elektron okuw-usuly toplumlary, şol sanda elektron okuw kitaplary, gollanmalary, wideo-audio materiallar, interaktiw-multimediýa programmalary we beýlekiler işlenip taýýarlanylar” diýip, döwlet eýeçiligindäki TDH habar gullugy habar berýär.
Şeýle-de bu merkezde dünýäniň ylym-bilim täzelikleriniň öwreniljegi, ensiklopediýalaryň we sözlükleriň dörediljegi aýdylýar.
Türkmenistanda sowet döwründen gelýän senzurynyň saklanyp galmagy, internet hyzmatynyň haýallygy we gymmatlygy netijesinde ýerli ilatyň, şol sanda okuwçylaryň we studentleriň, alymlaryň, mugallymlaryň, lukmanlaryň, inženerleriň... dünýäniň internet mümkinçiliklerinden, ylym-bilim täzeliklerinden wagtynda we ýeterlik habarly bolup bilmeýändigi aýdylýar.


text:
Eýranyň prezidenti Hassan Rohani Saud Arabystanyna Eýran babatynda edilýän haýbatlaryň iki regional bäsdeşiň arasyndaky dartgynlylygy güýçlendirmekden başga netije bermegini duýdurdy.
“Siz Yslam Respublikasynyň kuwwatyny we ornuny bilýärsiňiz” diýip, Rohani 8-nji noýabrda Tähranda hökümet maslahatynda Saud Arabystany barada sözlän sözünde aýtdy.
Esasan şaýy musulman ilatly Eýran we sünnileriň köpçüligindäki Saud Arabystany regionda dowam edýän ençeme konfliktde, şol sanda Siriýada we Ýemende gapma-garşy taraplary tutýarlar.
Şeýle-de, Rohani regionyň bütewüligine çagyrdy we Eýranyň “parahatçylyk, howpsuzlyk, durnuklylyk we öňegidişlik” isleýändigini aýtdy. Saud Arabystany ABŞ we Ysraýyla dost hökmünde seredip, Eýrany duşman hasaplamagy bilen “strategiki ýalňyşlyk” goýberdi diýip, Rohani aýtdy. Rohani Birleşen Ştatlary we Ysraýyly öz bähbitlerini yzarlap, regionda dawa döretmekde aýyplady.


text:
Aşgabat şäheriniň binagärlik-şähergurluşyk keşbini has-da gözelleşdirmek, ilatymyza has oňaýly şertleri döretmek we gowy hilli hyzmat etmek maksady bilen, Türkmenistanyň Prezidenti Karara gol çekdi. Resminama laýyklykda, Aşgabat şäheriniň häkimligine Aşgabat şäherinde 8 sany 400 orunlyk hem-de 11 sany 240 orunlyk köp gatly awtoduralgalaryň taslamalaryny düzmek we olary ýanaşyk ýerleri abadanlaşdyryp gurmak barada ýerli gurluşyk kärhanalary bilen şertnamalary baglaşmaga ygtyýar berildi.
Gurluşyk işlerine 2015-nji ýylyň iýun aýynda başlamak we köp gatly awtoduralgalary 2016-njy ýylyň dekabr aýynda ulanmaga doly taýýar edip tabşyrmak bellenildi.


text:
Türkmen talybynyň üstünligi
(9 декабря 2015) Tatarstan respiblikasynyň Dostlar Öýiniň gurnamagynda “Daşary ýurt talyplarynyň güni” atly Kazan şäherinde okaýan daşary ýurt talyplarynyň arasynda tapgyrlaýyn festiwal geçirildi.
Bu festiwalda Türkmenistan, Mongoliýa, Türkiýe, Täjigistan, Hindistan, Wýetnam, Gazagystan, Özbekistan, Izraýyl, Malaziýa, Azarbaýjan, Gürjüstan, Madagaskar, Nigeriýa, Burund, Marokko, Latwiýa we ABŞ ýaly döwletleriň Kazan şäherinde okaýan talyplary öz halkynyň medeniýeti we sungatyny görkezdiler.Festiwalyň jemleýji tapgyry 4-nji dekabrda Uniksyň konsertlar zalynda geçirildi. Jemleýji tapgyrda Türkmen ildeşimiz ýaş zehinli aýdymçy Kazan döwlet medeniýet institutynyň talyby Seýil Myradow öz aýdymlaryny ezberlik bilen tomaşaçylara ýetirdi. Tomaşaçylar diýsen oňat garşyladylar , esasanda tomaşa edýän türkmen talyplarymyzy türkmen medeniýetimiziň örän çuňňurlygy, baýlygy hemde ýaş zahinli bagşy Seýil Myradowyň märekä ezberlik bilen ýetirendigi örän buýsandyrdy, begendirdi ýürekleri joşa getirdi. Seýil Myradow bäsleşikli festiwalda ýigirmiden gowrak döwletiň arasynda III orna mynasyp boldy. Ildeşimizi üstünligi bilen gutlaýas hem-de şeýle mümkinçilikleri döredip beren Mähriban Prezidentimiz Gurbanguly Berdimuhamedowyň janynyň sag, il-ýurt bahbitli tutýan tutumly işleriniň rowaç bolmagyny beýik Biribardan dileg edýas.
Сарык Сарыков


text:
17 Ağustos 2015 Pazartesi
Türkmenistan – Owganystan – Pakistan - Hindistan Gaz Geçirijisiniň Konsorsiumynyň Öňbaşçysy Kesgitlenildi
Türkmenistanyň Nebitgaz senagaty we mineral serişdeler minstrliginde hakyky taryhy ähmiýetli waka boldy: Türkmenistan-Owganystan-Pakistan-Hindistan baş gaz geçirijisiniň taslamasy baradaky Ýolbaşçy komitetiň 22-nji mejlisiniň çäklerinde “Türkmengaz” döwlet konserni biragyzdan “TAPI Ltd.” konsorsiumynyň öňbaşçysy hökmünde saýlanyldy.
“Türkmengaz” döwlet konserni konsorsiumyň öňbaşçysy hökmünde saýlanandan soň, taraplar ýakyn wagtda paýdarlar ylalaşygyny ylalaşarlar, onda Direktorlar geňeşiniň agzalarynyň borçlary kesgitlenildi.
Gaz geçirijisiniň gurluşygyna şu ýylyň ahyryna çenli başlamak göz öňünde tutulýar, başlangyç tapgyrda iri “Galkynyş” gaz käni serişdeler binýady bolmalydyr. Konsorsiumyň öňbaşçysy hökmünde “Türkmengaz” döwlet konserni TOPH gaz geçirijisini gurmak, maliýeleşdirmek, eýeçilik etmek we ulanmak boýunça özara gatnaşyklara ýolbaşçylyk eder.
“Türkmengaz” döwlet konserni gazy işläp geçmekde, çykarmakda we ugratmakda, şeýle hem turbageçirijileri gurmakda 50 ýyldan gowrak tejribä eýedeir. Özi-de, soňky ýyllarda bu tejribe halkara derejesine eýe boldy. Göz öňünde tutulyşy ýaly, şu ugurda işleýän beýleki kompaniýalar taslamany durmuşa geçirmegiň nobatdaky tapgyrlarynda konsorsiumyň öňbaşçysynyň toparyna goşular.
Ýangyç-energetika ulgamynda Türkmenistan tarapyndan durmuşa geçirilýän we häzirki wagtda üstünlikli amala aşyrylýan iri düzümleýin taslamalar, şol sanda häzirki wagtda gurluşygy tamamlaýjy tapgyra gadam basan “Gündogar – Günbatar” gaz geçirijisi, şeýle hem ýurdumyzyň ählumumy energetika howpsuzlygyny üpjün etmek babatdaky halkara başlangyçlary munuň aýdyň subutnamasydyr. TOPH taslamasynyň durmuşa geçirilmegi hem ählumumy energetika howpsuzlygyny üpjün etmäge ýardam eder.
Taslamanyň tehniki-ykdysady esaslandyrmasyna laýyklykda uzynlygy 1800 kilometre barabar bolan TOPH gaz geçirijisi Türkmenistanyň iri gaz ýataklary ýerleşýän günorta-gündogar sebitinden badalga alar hem-de Owganystanyň we Pakistanyň çäginden geçip, pakistan-hindi serhedindäki Fazilka diýen ilatly ýere (Hindistan) baryp ýeter. Gaz geçirijisi boýunça ýylda 33 milliard kub metre çenli türkmen tebigy gazy uzakmöhletleýin esasda iberiler.
TOPH taslamasy diňe bir özara bähbitli energetika we ykdysady taslama bolmak bilen çäklenmän, eýsem, ol syýasy ähmiýetli jebisleşdiriji ýagdaýdyr, energiýa serişdelerini öndürijileriň, üstaşyr geçirijileriň we sarp edijileriň bähbitleriniň deňagramlylygyny üpjün etmegiň aýdyň subutnamasydyr.
Kaydol: Kayıt Yorumları (Atom)


text:
Türkmenistanyň prezidenti Gurbanguly Berdimuhamedow 12-nji oktýabrda Balkan welaýatynda iş saparynda bolup, “Awaza” serhet galasynyň täze binalar toplumynyň açylyş dabarasyna gatnaşdy, Döwlet howpsuzlyk geňeşiniň göçme mejlisini geçirdi.
Türkmen döwlet habarlar gullugy prezidentiň Döwlet howpsuzlyk geňeşiniň agzalaryna Garaşsyzlyk baýramynda jemgyýetçilik tertibini saklamak üçin anyk tabşyryklary berendigini habar berýär.
Neşiriň maglumatyna görä, prezident aýdym-saz, şowhunly elçarpyşmalar astynda toý bagyny kesip, serhet galasynyň täze binalar toplumynyň ulanylmagyna ‘ak pata’ berdi. Soňra prezidente iň täze harby tehnikalaryň nusgalary, şol sanda söweşjeň we gözegçilik gämileri, katerler hem-de ýörite tehnikalaryň dürli görnüşleri görkezildi.
“Harby-deňiz güýçleriniň maddy-enjamlaýyn binýadyny pugtalandyrmagyň çäklerinde iň döwrebap tehniki serişdeleriň hem-de enjamlaryň satyn alynýandygyny bellemek gerek” diýip, habarda aýdylýar, emma täze diýilýän tehnikalaryň haçan we haýsy ýurtlardan, nähili şertlerde satyn alnandygy aýdyňlaşdyrylmaýar.
Binalaryň açylyş dabarasyndan soň serhet galasynyň maslahat zalynda harby we hukuk goraýjy edaralaryň ýolbaşçylarynyň gatnaşmagynda Döwlet howpsuzlyk geňeşiniň göçme mejlisi geçirildi. Mejlisde prezident döwlet howpsuzlyk geňeşiniň agzalarynyň ünsüni, TDH-nyň sözleri bilen aýtsak, esasy bir meselä - Garaşsyzlyk baýramyna görülýän taýýarlyga çekdi.
Azatlyk radiosyna oktýabr aýynyň başyndan bäri gelip gowuşýan habarlara görä, ýurtda Garaşsyzlyk baýramyna giňden taýýarlyk görülýär we adamlary mejbury ýagdaýda repetisiýalara çekmek dowam etdirilýär.
Garaşsyzlyk baýramy Aşgabatda ýapyk binalarda we söweş sungaty boýunça geçirilen 5-nji Aziýa oýunlary ýapylanyndan bir aý soň geçirilýär we Azatlygyň ýerli habarçylary bilen gürrüňdeş bolan raýatlar býujet işgärleriniň we studentleriň köpçülik çärelerine taýýarlyk görmekden halys bolandyklaryny gürrüň berýärler.
Prezident Berdimuhamedowyň 'esasy talaby'
Prezident Berdimuhamedow hökümet mejlislerinde hemişe baýramçylyk dabaralarynyň we beýleki çäreleriň ýokary gurmaçylyk derejesinde, uly türkmen toýy görnüşinde geçirilmegini berk talap edýär. Bu talap, ýerli synçylaryň tassyklamagyna görä, çärä mümkin boldugyça köp adamyň gatnaşdyrylmagyny aňladýar. Ýerli synçylar prezidentiň uludan-uly çäre gurnamak höwesiniň ýüzlerçe adamyň gündelik durmuşyna, gün-güzeranyna, fiziki hem-de ruhy saglygyna ýaramaz täsir ýetirýändigini aýdýarlar.
Azatlyk radiosy şu aýyň başynda Garaşsyzlyk baýramyna taýýarlygyň Aşgabatdan soň Balkan welaýatynda hem başlanandygyny habar berdi. Azatlygyň ýerli çeşmeleri 2-nji oktýabrda başlanan taýýarlyk çärelerine ýa-da “marşirowkalara” býujet işgärleriniň, hususan-da saglyk, magaryf, medeniýet işgärleriniň ýüzlerçesiniň çekilendigini habar berdi.
Öýlän sagat 3-de başlap, giçlik sagat 6 töwereginde tamamlanýan “marşirowkalar” Balkanabat şäherindäki köne futbol meýdançasynda geçirilýär. Aýdylmagyna görä, region merkezinde geçirilýän “marşirowkalara” etrap, oba ýerlerinde ýaşaýan býujet işgärleri, ýokary klas okuwçylary hem çekilýär.
Azatlygyň Balkan welaýatyndaky çeşmesiniň maglumatyna görä, “marşirowkalara” gatnaşmak üçin obalardan getirilýän adamlar wagtlaýyn “Nebitçi” we “Energetika” saglyk öýlerinde ýaşar, ol ýerlerde bolýan 200 çemesi näsag bolsa öýlerine ugradylar.
Garaşsyzlyk baýramynda adatça harby parad hem geçirilýär we prezident döwlet howpsuzlyk geňeşine gatnaşyjylardan bu gezekki harby paradyň hem ýokary derejede geçirilmegini talap etdi. Bu paradda täze satyn alnandygy aýdylýan harby tehnikalaryň mümkin boldugyça giňden görkeziljegini çaklamaga esas berýär.
Şahsy howpsuzlyk aladalary sebäpli adynyň aýdylmazlygyny soran 70 ýaşly aşgabatly synçy Azatlyk bilen söhbetdeşlikde Berdimuhamedowyň talaby esasynda geçirilýän köpçülik çäreleriniň, olara bir ýa-da käte iki aý öňünden görlüp başlanýan taýýarlygyň ýurt ykdysadyýetine, diýmek döwlete ummasyz uly möçberlerde zyýan bolýandygyny aýtdy.
Mundanam başga, köpçülikleýin çäreler we olara taýýarlyk bilen bagly käte adam häläkçiliginiň hem bolýandygy habar berilýär.


text:
Täjigistanyň prezidenti Emomali Rahmon esasan musulman ilatly ýurduň ýaşaýjylaryny sakgal goýbermezlige we hijap geýmezlige ündedi.
Täjigistany 1992-nji ýyldan bäri dolandyrýan Rahmon 11-nji iýulda eden çykyşynda ýurtda däp-dessurlar barada 10 ýyl mundan ozal kabul edilen kanuny makullady.
Rahmon aýallaryň hijap we gara geýim geýmeginiň täjikleriň milli däp-dessurlaryna gabat gelmeýändigini belledi we sakgal goýbermegiň dini ynanç bilen hökman bagly däldigini aýtdy. Ol täjik halkyny “Hudaýa ýürekden ynanmaga” we öz “päkligini” goşmaça görnüşde äşgär etmezlige çagyrdy.
Rahmonyň hökümeti 8.5 million ilatly ýurtda dünýewi ýörelgeleri güýçlendirmek boýunça yzygiderli çagyryş edip gelýär.
Täjigistan mekdep okuwçylarynyň ýaglyk atynmagyny we kämillik ýaşyna ýetmedikleriň metjide barmagyny gadagan etdi, şeýle-de ýurduň daşynda dini mekdeplerde bilim alýan müňlerçe raýatyny yzyna çagyrdy. Täjik raýatlaryň ençemesiniň Yrakda we Siriýada söweşijileriň düzüminde söweşýändigi habar berilýär.


text:
Türkmenistan 10-njy noýabrda Eýrana türkmen türmelerinde jezasyny çekýän 27 eýranlyny berdi diýip, Eýranyň IRNA habar gullugy habar berýär.
Neşiriň maglumatyna görä, ýurduna tabşyrylan eýran raýatlary dürli jenaýatlar esasynda türme tussaglygyna höküm edilipdir we jeza möhletleri tamam bolanyndan soň azat edilipdir.
Eýranyň Türkmenistan bilen serhetdäki Razawi Horosan welaýatynyň gubernatorynyň orunbasary Jawad Hosseýni biraz öň Türkmenistanyň türmelerinden 80 sany eýranly tussagyň boşadyljakdygyny aýdypdy diýip, habarda bellenýär.


text:
Türkmeistan bilen Meksikanyň Birleşen Ştatlarynyň arasynda diplomatik gatnaşyklaryň ýola goýulmagynyň 25 ýyllygyna bagyşlanan fotosuratlar sergisiniň açylyş dabarasyna Türkmistanyň Medeniýet ministrliginiň, Türkmenistanda ýerleşýän ilçihanalaryň wekileri, suratkeşler we höwesjeň fotosuratçylar, Türkmen Dölet Çepergilik akademiýasynyň talyplary we beýlekiler gatnaşdylar.
Serginiň guramaçylary-Türkmenistanyň Medeniýet ministrligi we Meksikanyň Birleşen Ştatlarynyň Ilçihanasy aşgabatlylary we paýtagtymyzyň myhmanlaryny meksikalylaryň köpdürli däp-dessurlary, bu ýurduň taryhyndan we medeniýetinden gyzykly pursatlar bilen tanyşdyrdylar.
Gözel dag we ösümlik manzarlary, 8-12 asyrlarda bina edilen hasaplanýan Kukulkan piramidasy, şeýle hem Müsürdäki Heopsyň piramidasyna meňzeş gadymy piramida şekilindäki ybadathananyň münberi, gadymdan bäri gowy saklanyp galan binagärlikler, geň-enaýy ýerasty köl–bularyň bary taryhy taýdan ähmiýetliligi we gaýtalanmajak gözelligi bilen haýran edýär.
Gözel binagärlikleriň biri-de barokko ýörelgesinde bina edilen binalar toplumyndan ybarat erkekler ybadathanasydyr. Bu ýerdäki botanika bagynda sebit ösýän ösümlikleriň baý görnüşleri bar.
Ýene bir gözel ýerleriň biri Werakrus ştatyndaky keramatly Huan de Ulua ybadathanasy Meksikanyň ispanlara bakna bolan döwrüne degişlidir, ol 1566-njy ýylda gurlup başlanýar.
19 aasyrda Meksikada ýetimler we pes eklençliler saklanýan Kabanýas edarasy gurlupdyr, ol ÝuNESKO-nyň Bütindünýä Mirasynyň sanawyna girizilendir. Otaglaryň diwarlary meksikan sungatynyň ajap nusgalary- suratlar çekilip bezelipdir. Şuratlary tanymal nakgaş Hose Klemente ýaş nakgaşlar bilen bilelikde çekipdir.
Gök agawaly atyzlaryň suraty-da örän üýtgeşikdir. Bu ösümlik paýtagtmyzda-da gögerýär. Halisko ştatynda agawa 16 asyrdan bäri ösdürilip gelýär. Ol spirt önümçiliginde ulanylýar. 2 müň ýyldan bäri bu ösümlik içgileri we matalary öndürmekde ulanylýar.
„Wolador“ dessury tansy bol hasylyllyk kulty bilen baglanşyklydyr. Täze çapylan aaçlardan bina edilen beýikligi 18-den 40 metre çenli belentlikdäki meýdançada deprekçiler, fleýtaýçylar ansamblynyň sazy bilen Güne bagyşlanan aýdym aýdylýar. Däp tamamlanandan soň meýdança uzyn demir tanaplar bilen baglanan sazandalar ondan aşak bökenlerinde aýlawdan pyrlanyp gaýdýarlar. Munuň özi göreni haýran edýän tomaşadyr. Meksikalylar medeni mirasa aýawly garaýarlar we milli özboluşlylygyny saklap galypdyrlar.
Syratlaryň birinde Oahaka ştatynda her ýylyň iýulynda geçirilýän „Galagetsa“ festiwalynyň dürli röwüşli,ýiti we şadyýan pursaty görkezilýär. „Galagetsa“ sözi „sowgatlar we myhmansöýerlk alşygy“ many berýär. Surat meksikalylaryň göwnaçyk, zähmetsöýer we myhmansöýer halkdygyna şaýatlyk edýär.
Sergi bu ýere gelenlerde ýatdan çykmajak täsir galdyrdy. Köpugurly fotosergi Meksikanyň baý medeniýeti, taryjy we däpleri bilen tanyşdyrdy.